
TAKNEMLIG  FOR  EN  LEVENDE  PROFET 

Jeg  gjorde  mig  ofte  bekymringer  om 
mine  forpligtelser,  indtil  jeg  læste  Budskab 
fra  Det  Første  Præsidentskab  i  Liahona 
(engelsk)  for  maj  1999.  Jeg  nød  budskabet 
»Livets  forpligtelser«  af  præsident  Gordon 
B.  Hinckley.  Jeg  følte,  at  det  budskab  var 
rettet  specielt  mod  mig,  for  det  viste  mig, 
hvordan  jeg  kunne  forbedre  mig.  Jeg  læste 
budskabet  tre  gange  og  drøftede  det  straks 
med  mine  venner,  der  fik  øjnene  op  for,  at 
en  levende  profet  er  en  stor  velsignelse. 

Nkemakolam  Collins  Nkemakolam, 

Rumuomasi  Ward, 

Port  Harcourt  Stav  i  Nigeria 


UNDERVIST  VED  ÅNDEN 

Hver  måned  ser  jeg  frem  til  at  modtage 
Liahona  (norsk).  Det  er  dejligt  at  blive 
åndeligt  opbygget  af  artiklerne,  talerne  og 
budskaberne  i  tidsskriftet. 


I  ældste  Dallin  H.  Oaks'  artikel 
»Undervisning  og  indlæring  ved  Ånden«  i 
maj  1999  modtog  jeg  endnu  en  bekræftelse 
af,  at  Ånden  taler  til  mig,  når  jeg  læser  og 
studerer  evangeliet. 

I  artiklen  forklarer  ældste  Oaks,  at  »en 
brænden  i  brystet«  er  »en  følelse  af  velvære 
og  fred«.  Når  Helligånden  bærer  vidnes- 
byrd for  mig  om  sandheden,  føler  jeg  en 
indre  ro  og  fred,  en  glæde  og  harmoni,  som 
gør  livet  værd  at  leve. 

Mona  Hamnes, 
Harstad-Narvik  Gren, 
Tromsø  Distrikt  i  Norge 

repræsentativt  udsnit  af  de  svar,  vi  modtager. 

Spørgsmål:  Det  er  ikke  ret  tit,  at  jeg 
tjener  nogle  penge,  men  når  jeg  gør,  så  betaler 
jeg  en  ærlig  tiende.  Men  jeg  tjener  så  lidt,  at 
jeg  er  sikker  på,  at  min  tiende  ikke  gavner 
meget.  Hvorfor  skulle  jeg  bekymre  mig  om  at 
betale  tiende? 

BUDSKAB  FRA  DET  FØRSTE  PRÆSIDENTSKAB 


Præsident  Thomas  S.  Monson   W    Førsterådgiver  i  Det  Første  Præsidentskab 

En  taknemlig 
indstilling 


Vores  hjerte  vendes  ofte  mod  ham,  som  sonede  for  vore 
synder,  som  viste  os,  hvordan  vi  skal  leve  og  bede,  og  som 
ved  sine  egne  gerninger  viste  velsignelserne  ved  at  tjene. 
Denne  Guds  søn,  som  blev  født  i  en  stald,  lagt  i  en  krybbe,  ja,  Jesus 
Kristus,  Herren,  beder  stadig  hver  eneste  af  os  om  at  følge  sig. 
I  Lukasevangeliet,  kapital  17,  kan  vi  læse: 
»Mens  han  var  på  vej  til  Jerusalem,  skete  det,  at  han  fulgte  grænsen 
mellem  Samaria  og  Galilæa, 

og  da  han  gik  ind  i  en  landsby,  mødte  han  ti  spedalske  mænd;  de  blev 
stående  langt  fra  ham 

og  råbte  og  sagde:  > Jesus,  mester,  forbarm  dig 

Da  han  så  dem,  sagde  han  til  dem:  >Gå  hen  og  lad  jer 
syne  af  præsterne !<  og  det  skete,  mens  de  gik  derhen, 
blev  de  renset. 

Men  en  af  dem  vendte  tilbage,  da  han  så,  at  han  var 
helbredt,  og  priste  Gud  med  høj  røst. 

Og  han  kastede  sig  ned  på  sit  ansigt  for  hans  fødder  og 
takkede  ham;  og  det  var  en  samaritaner. 

Da  tog  Jesus  til  orde  og  sagde:  >Var  der  ikke  ti,  der  blev 
renset?  hvor  er  de  ni? 

Var  der  ingen  andre  end  denne  fremmede,  der  vendte 
tilbage  for  at  give  Gud  ære?< 

Og  han  sagde  til  ham:  >Stå  op,  drag  bort;  din  tro  har 
frelst  dig!<«1 

Ved  guddommelig  indgriben  blev  de,  som  var  spe 
dalske,  frelst  fra  en  grusom,  langvarig  død  og  fik  et  nyt 
løfte  om  liv.  Den  enes  udtalte  taknemlighed  fortjente 
Mesterens  velsignelse,  de  ni's  utaknemlighed  resulterede 
i  hans  skuffelse. 

Vore  dages  plager  er  ligesom  fortidens  spedalskhed. 
De  er  langvarige,  de  svækker,  de  ødelægger.  De  findes 
overalt.  Deres  udbredelse  kender  ingen  grænser.  Vi 
kender  dem  som  selviskhed,  grådighed,  eftergivenhed, 
grusomhed  og  kriminalitet,  blot  for  at  nævne  nogle  få. 
Overfyldt  med  deres  gift,  har  vi  tendens  til  at  kritisere, 
beklage  os,  bebrejde  og,  langsom  men  sikkert,  vende  det 
positive  ryggen  og  påtage  os  livets  negative  sider. 

En  populær  melodi  fra  1940erne  fangede  den  tanke: 

Fremhæv  alt  det  positive 
Fjern  alt  det  negative 
Hold  kun  fast  ved  det  gode, 
Lad  det  triste  gå  af  mode.2 

Det  var  et  godt  råd  dengang,  og  det  er  det  stadig. 
Det  er  et  vidunderligt  tidspunkt  at  leve  her  på  jorden  på. 
Vore  muligheder  er  endeløse.  Selv  om  der  er  meget  forkert 

i  verden  i  dag,  så  er  der  meget,  der  er  rigtig,  som  feks. 
lærere,  der  underviser,  præster  der  betjener,  ægteskaber  der 
holder,  forældre  der  offer,  og  venner  der  hjælper. 

Vi  kan  opløfte  os  selv  og  andre,  når  vi  nægter  at 
forblive  i  de  negative  tankers  sfære  og  i  vores  hjerte 
udvikler  en  taknemlig  indstilling.  Hvis  utaknemlighed 
tælles  blandt  de  alvorlige  synder,  så  tælles  taknemlighed 
blandt  de  ædleste  dyder. 

En  smuk  salme  løfter  vores  ånd,  tænder  vores  tro  og 
inspirerer  vore  tanker: 

Kastes  du  på  bølgen  om  i  livets  nat, 
føler  du,  at  alle  har  dig  helt  forladt, 
tæl  da  Herrens  gaver,  nævn  dem  hver  især, 
og  det  vil  forundre  dig,  hvor  rig  du  er  ... 

Så  i  kampens  hede  hold  kun  trofast  ud, 
tab  blot  ikke  modet,  sæt  din  lid  til  Gud. 
Engles  hjælp  og  bistand  vil  dig  blive  sendt, 
himmelarv  dig  skænkes,  når  dit  liv  er  endt.3 

Vi  kunne  sagtens  overveje  vores  individuelle 
tilværelse.  Vi  ville  hurtigt  opdage  meget,  der  kunne  frem- 
kalde vores  personlige  taknemlighed. 

For  det  første  er  der  taknemmelighed  for  vore  mødre. 

Mor,  som  så  villigt  foretog  den  personlige  rejse  ind  i 
dødsskyggens  dal  for  at  give  os  liv  fortjener  vores  evige 
taknemlighed.  En  forfatter  sammenfattede  vores 
kærlighed  til  mor,  da  han  erklærede:  »Gud  kunne  ikke 
være  overalt,  derfor  gav  han  os  mødre.« 

Da  Jesus  hang  på  Golgatas  grusomme  kors  og  led 
intens  smerte  og  pine,  så  han  »sin  moder  og  den  discipel, 
han  elskede,  stå  ved  hendes  side,  siger  han  til  sin  moder: 
>Kvinde!  se,  det  er  din  søn.<  Derpå  siger  han  til  disciplen: 
>Se,  det  er  din  moder. <«4  Hvilket  guddommeligt  eksempel 
på  taknemmelighed  og  kærlighed! 

Min  egen  mor  læste  måske  ikke  for  mig  fra  skrifterne; 
men  hun  underviste  mig  via  sit  liv  og  gerninger  i,  hvad 
»den  gode  bog«  indeholder.  Omsorg  for  de  fattige,  de  syge, 
de  trængende  var  hverdagens  drama,  der 
ikke  kan  glemmes. 

For  det  andet  lad  os  tænke  på  taknem- 
lighed for  vore  fædre. 

Far  er,  ligesom  mor,  altid  villig  til  at 
ofre  sin  egen  behagelighed  for  sine  børns 
skyld.  Dagligt  arbejder  han  for  at  sørge  for 
livets  nødvendigheder,  beklager  sig  aldrig, 
altid  med  tanke  for  sin  families  velfærd. 
Denne  kærlighed  til  børn,  hans  ønske  om 
at  se  dem  glade  og  lykkelige,  er  noget 
vedvarende  i  en  tid  med  forandringer. 

Lejlighedsvis  har  jeg  set  forældre  på 
indkøb  for  at  købe  tøj  til  en  søn,  der 
skulle  på  mission.  Det  nye  tøj  prøves,  de 
nye  sko  snøres  og  skjorter,  sokker  og  slips 
købes  ind  i  mængder.  Jeg  mødte  en  far, 
som  sagde  til  mig:  »Bror  Monson,  jeg  vil 
gerne  have,  at  du  hilser  på  min  søn.« 
Stoltheden  strålede  ud  af  ham,  prisen  på 
tøjet  tømte  hans  pung,  kærligheden  fyldte  hans  hjerte.  Jeg 
fik  tårer  i  øjnene,  da  jeg  lagde  mærke  til,  at  hans  tøj  var 
gammelt,  hans  sko  var  slidte,  men  han  følte  intet  afsavn. 
Hans  ansigts  udstråling  var  mindeværdig. 

Når  jeg  tænker  på  min  egen  far,  så  husker  jeg,  at  han 
gav  sin  sparsomme  tid  til  at  tage  sig  af  en  syg  onkel,  gamle 
tanter  og  sin  familie.  Han  var  medlem  af  Søndagsskolens 
præsidentskab  i  wardet,  hvor  han  altid  foretrak  at  arbejde 
med  børn.  Ligesom  Mesteren  elskede  han  børn.  Jeg 
hørte  ham  aldrig  ytre  et  kritisk  ord  om  andre. 
Han  var  et  eksempel  på  arbejdsmoral.  Jeg 
udtrykker  sammen  med  jer  taknemlighed 
for  vore  fædre. 


En  forfatter  sammenfat- 
tede vores  kærlighed 
til  mødre,  da  han 
erklærede:  »Gud  kunne 
ikke  være  alle  steder,  så 
derfor  gav  han  os 
mødre.« 


Lad  os  for  det  tredje  huske  taknemlighed  for  vore 
lærere. 

Læreren  former  ikke  alene  elevernes  forventninger  og 
ambitioner,  læreren  påvirker  også  deres 
indstilling  til  fremtiden  og  til  dem  selv. 
Hvis  læreren  elsker  eleverne  og  har  store 
forventninger  til  dem,  vil  deres  selvtillid 
vokse,  deres  evner  vil  udvikle  sig  og  deres 
fremtid  vil  blive  sikret.  En  hædrende 
omtale  af  sådanne  lærere  kunne  meget 
vel  lyde  således:  »I  sit  klasseværelse 
skabte  hun  med  varme  og  accept  en 
fortryllende  atmosfære,  hvor  udvikling 
og  lærdom,  fantasiens  himmels  træben  og 
børnenes  ånd  var  i  sikre  hænder.« 

Tillad  mig  at  udtrykke  min  taknem- 
lighed for  tre  af  mine  egne  lærere.  Jeg 
takker  G.  Homer  Durham,  min  historie- 
lærer. Han  underviste  mig  i  sandheden: 
»Fortiden  er  ovre, 


lær  af  den.«  Han  elskede  sit  fag,  han  elskede 
Kærligheden  i  hans  klasseværelse  åbnede 
vinduer,  så  lærdommene  kunne  komme 
ind. 

O.  Preston  Robinson,  min  marke- 
tingslærer,  indgød  i  sine  elever,  at  frem- 
tiden er  foran  os,  og  at  vi  skal  forberede 
os  til  den.  Når  han  kom  ind  i  klasse- 
værelse, var  hans  tilstedeværelse  ligesom 
et  velkomment  frisk  åndepust.  Han 
indgød  os  en  ånd  af:  »I  kan  klare  det.« 
Hans  liv  genspejlede  hans  lærdomme  - 
en  venlig  overtalelse.  Han  underviste  i 
sandheden.  Han  inspirerede  til  bedrifter. 
Han  tilskyndede  til  kærlighed. 

Så  var  der  en  søndagsskolelærer  -  som 
aldrig  skal  glemmes,  men  altid  huskes.  Vi 
mødtes  første  gang  en  søndag  morgen. 
Hun  fulgte  med  søndagsskolepræsidenten 
ind  i  klasseværelset  og  blev  præsenteret 
for  os  som  en  lærer,  som  minsandten 
havde  bedt  om  at  fa  lov  til  at  undervise 


sine  elever, 
mit   sinds 


Læreren  former  ikke 
alene  elevernes  forvent 

ninger  og  ambitioner, 
læreren  påvirker  også 
deres  indstilling  til  frem 

tiden  og  til  dem  selv. 


os.  Vi  fandt  ud  af,  at  hun  havde  været  missionær  og  elskede 
unge  mennesker.  Hendes  navn  var  Lucy  Gertsch.  Hun  var 
smuk,  havde  en  mild  røst  og  interesserede 
sig  for  os.  Hun  bad  alle  eleverne  om  at 
præsentere  sig  for  hende,  og  derpå  stillede 
hun  spørgsmål,  som  gav  hende  forståelse 
og  indsigt  i  hver  af  drengenes  og  pigernes 
baggrund.  Hun  fortalte  os  om  sin 
barndom  i  Midway  i  Utah,  og  da  hun 
beskrev  den  smukke  dal,  blev  dens 
skønhed  levende  for  os,  og  vi  fik  lyst  til  at 
besøge  de  grønne  marker,  hun  elskede  så 
højt.  Hun  hævede  aldrig  sin  stemme.  På 
en  eller  anden  måde  var  uhøflighed  og 
højrøstethed  uforenelig  med  hendes  lekti- 
oners skønhed.  Hun  lærte  os,  at  nutiden 
er  her,  og  at  vi  skulle  leve  i  den.  Hun 
gjorde  skrifterne  levende  for  os.  Vi  lærte 
Samuel,  David,  Jakob,  Nephi  og  Herren, 
Jesus  Kristus  personligt  at  kende.  Vores 
kendskab  til  evangeliet  voksede.  Vores 
opførsel  blev  bedre.  Vores  kærlighed  til 
Lucy  Gertsch  kendte  ingen  grænser. 
Vi  gik  ind  i  et  projekt,  hvor  vi  skulle  samle  fem-  og 
tiører  til  det,  der  skulle  blive  en  gigantisk  fest.  Søster 
Gertsch  holdt  nøje  regnskab  med  vores  fremgang.  Som 
drenge  og  piger  med  typisk  appetit,  forestillede  vi  os 
pengene  forvandlet  til  kager,  småkager  og  is.  Det  skulle 
være  helt  fantastisk  -  den  største  fest  nogensinde.  Aldrig 
før  havde  nogle  af  vores  lærere  så  meget  som  foreslået  en 
begivenhed,  som  denne  skulle  blive. 

Sommer  blev  til  efterår,  efteråret  blev  til  vinter.  Vores 
mål  var  nået.  Klassen  var  vokset.  Der  var  en  god  ånd  til 
stede. 

Ingen  af  os  vil  glemme  den  grå  januarmorgen,  da 
vores  elskede  lærerinde  bekendtgjorde,  at  en  af  vore 

Vores  kæreste  ven  er  vores  partner  i  ægteskabet. 
Denne  gamle  verden  ville  være  meget  bedre  i  dag, 
hvis  venlighed  og  hensynsfuldhed  var  et  dagligt  bevis 
på  vores  taknemlighed  for  vores  hustru  eller  mand. 

klassekammeraters  mor  var  død.  Vi  tænkte  på  vore  egne 
mødre,  og  hvor  meget  de  betød  for  os.  Vi  sørgede  med 
Billy  Devenports  over  hans  store  tab. 

Lektionen  den  søndag  var  fra  Apostlenes  Gerninger 
kapitel  20,  vers  35:  »Ihukom  ...  Herren  Jesu  ord,  at  han 
selv  har  sagt:  >Saligere  er  det  at  give  end  at  modtage. <« 
Ved  afslutningen  af  præsentationen  af  en  velforberedt 
lektion,  fortalte  Lucy  Gertsch  om  Billys  families 
økonomiske  situation.  Det  var  midt  i  depressionen, 
der  var  langt  mellem  pengene.  Med  et  blink  i  øjet 
spurgte  hun:  »Kunne  I  tænke  jer  at  følge  Herrens 
lærdom?  Hvad  ville  I  synes  om  at  give  jeres  festpenge 
til  familien  Devenport  som  et  udtryk  for  vores 
kærlighed?«  Beslutningen  var  enstemmig.  Vi  talte 
omhyggeligt  hver  en  øre  og  lagde  dem  allesammen  i 
en  stor  konvolut. 


Jeg  vil  aldrig  glemme  den  lille  gruppe,  der  gik  de  tre 
gader  ned  til  Billys  hjem,  hilste  på  ham,  hans  bror,  søstre 
og  far.  Det  var  tydeligt,  at  moderen  manglede.  Jeg  vil 
altid  huske  de  tårer,  som  blinkede  i  alle  de  tilstede- 
værendes øjne,  da  den  hvide  konvolut  med  vore  dyre- 
bare festpenge  gik  fra  vores  lærers  smukke  hånd  til  den 
sorgfyldte  fars  trængende  hånd.  Vi  bogstavelig  talt  fløj 
tilbage  til  kirken.  Vores  hjerte  var  lettere,  vores  glæde 
mere  fuldkommen,  vores  forståelse  dybere  end  nogen- 
sinde før.  Denne  enkle  kærlighedsgerning  knyttede  os 
sammen  til  ét.  Vi  lærte  af  egen  erfaring,  at  det  i  sandhed 
er  saligere  at  give  end  at  modtage. 

Årene  er  fløjet  væk.  Den  gamle  kirke  er  borte,  faldet 
som  offer  for  industrialiseringen.  Drengene  og  pigerne, 
som  lærte  der,  som  lo  og  som  udviklede  sig  under  ledelse 
af  denne  inspirerede  lærerinde  for  sandheden,  har  aldrig 
glemt  hendes  kærlighed  eller  hendes  lektier. 

Selv  i  dag,  når  vi  synger  den  gamle  yndlingssalme: 

Tak  for  vor  skole,  vi  hilser  den  dag, 
da  alle  vil  leve  dig,  Gud,  til  behag! 

Tak  for  hver  lærer,  som  virker  med  flid, 
som  lærer  os  rettelig  bruge  vor  tid.5 

ja,  så  tænker  vi  på  Lucy  Gertsch,  vores  søndagsskole- 
lærerinde, for  vi  elskede  Lucy,  og  Lucy  elskede  os. 

Lad  os  altid  føle  taknemligehd  for  vores  lærere. 

Lad  os  for  det  fjerde  være  taknemmelige  for  vore  venner. 
Vores  kæreste  ven  er  vores  partner  i  ægteskabet.  Denne 
gamle  verden  ville  være  meget  bedre  i  dag,  hvis  venlighed 
og  hensynsfuldhed  var  et  dagligt  bevis  på  vores  taknem- 
lighed for  vores  hustru  eller  mand. 

Herren  brugte  ordet  venner  næsten  med  ærbødighed. 
Han  sagde:  »I  er  mine  venner,  hvis  I  gør,  hvad  jeg  byder  jer.«6 

Sande  venner  accepterer  vores  særheder.  De  har  en 
dybtgående  indvirkning  på  vores  tilværelse. 

Oscar  Benson,  som  var  en  kendt  spejder,  havde  den 
hobby  at  interviewe  dødsdømte  mænd  i  forskellige  fængsler 
over  hele  nationen.  Han  rapporterede  engang,  at  125  af      lærte  os  at  leve.  Hans  liv  er  en  arv  af  kærlighed.  Han 


det  store  offer,  der  er  ydet  af  så  mange,  kan  ikke  begrænses 
til  en  mindedag,  en  militærparade  eller  en  pyntet  grav. 

For  det  sjette  og  sidste  -  og  største  —  lad  os  være 
taknemmelig  for  vor  Herre  og  Frelser,  Jesus  Kristus.  Hans 
herlige  evangelium  giver  svar  på  livets  største  spørgsmål: 
Hvor  kom  jeg  fra?  Hvorfor  er  jeg  her?  Hvor  går  min  ånd 
hen,  når  jeg  dør?  Hans  kaldede  missionærer  bringer  den 
guddommelig  sandheds  lys  til  dem,  som  bor  i  mørke: 

Gå,  herlighedens  budbringere. 

Løb,  himlens  sendebud. 

Gå  og  fortæl  den  glade  beretning, 

at  herlige  engle  flyver. 

Stor  og  mægtig,  stor  og  mægtig, 

med  budskab  fra  himlen.8 

Han  lærte  os  at  bede.  Han  lærte  os  at  tjene.  Han 

disse  mænd  sagde,  at  de  aldrig  havde  kendt  en  ærlig  mand. 

Midt  i  2.  verdenskrig  oplevede  jeg  et  udtryk  for  sandt 
venskab.  Jack  Hepworth  og  jeg  var  teenagere.  Vi  var 
vokset  op  i  samme  nabolag.  En  eftermiddag  så  jeg  Jack 
komme  løbende  ned  ad  fortovet  mod  mig.  Da  vi  mødtes, 
så  jeg,  at  der  var  tårer  i  hans  øjne.  Med  en  stemme,  der  var 
grødet  af  sindsbevægelse,  kom  disse  ord:  »Tom,  min  bror, 
Joe,  som  er  i  flådens  luftvåben,  er  blevet  dræbt  i  et  fly,  der 
styrtede  brændende  ned!«  Vi  omfavnede  hinanden.  Vi 
græd.  Vi  sørgede.  Jeg  følte  mig  meget  beæret  over,  at  Jack, 
min  ven,  instinktivt  følte  trang  til  at  dele  sin  sorg  med  mig. 
Vi  kan  alle  være  taknemmelige  for  sådanne  venner. 

For  det  femte  bør  vi  være  taknemlige  for  vores  land  - 
vores  fædreland. 

Når  vi  tænker  på  de  store  skarer,  der  døde  ærefuldt  i 
forsvaret  for  deres  hjem,  så  har  vi  disse  udødelige  ord  i 
sinde:  »Større  kærlighed  har  ingen  end  den  at  sætte  livet 
til  for  sine  venner.«7  Hjertets  oprigtige  taknemlighed  for 


helbredte  de  syge,  han  opløftede  de  undertrykte,  han 
frelste  synderne. 

Kun  han  stod  alene.  Nogle  apostle  tvivlede,  én 
forrådte  ham.  De  romerske  soldater  gennemborede  han 
side.  Den  vrede  pøbel  tog  hans  liv.  Endnu  lyder  hans 
barmhjertige  ord  fra  Golgatas  bakke:  »Fader!  tilgiv  dem; 
thi  de  ved  ikke,  hvad  de  gør.«9 

Tidligere,  måske  da  han  fornemmede  højdepunktet  i 
sin  jordiske  mission,  talte  han:  »Ræve  har  huler,  og 
himmelens  fugle  reder;  men  Menneskesønnen  har  ikke 
det  sted,  hvor  han  kan  lægge  sit  hoved  til  hvile.«10  »Ikke 
plads  i  herberget«  var  ikke  det  eneste  udtryk  for  afvis- 
ning -  kun  den  første.  Alligevel  indbyder  han  dig  og  mig 
komme  til  ham.  »Se,  jeg  står  for  døren  og  banker;  om 
nogen  hører  min  røst  og  åbner  døren,  da  vil  jeg  gå  ind  til 
ham  og  holde  nadver  med  ham,  og  han  med  mig.«11 

Hvem  var  denne  smerternes  mand,  der  var  kendt  med 
sygdom?  Hvem  var  denne  ærens  konge,  denne  hærskarers 

Lad  os  følge  ham.  Lad  os  følge  hans  eksempel.  Lad  os 
adlyde  hans  ord.  Ved  at  gøre  dette,  giver  vi  ham 
taknemlighedens  guddommelige  gave. 

Herre?  Han  er  vores  Mester.  Han  er  vores  Frelser.  Han  er 
Guds  Søn.  Han  er  ophavet  til  vores  frelse.  Han  beder  os: 
»Følg  mig.«12  Han  lærer  os:  »Gå  du  hen  og  gør  ligeså.«13 
Han  trygler:  »Hold  mine  befalinger.«14 

Lad  os  følge  ham.  Lad  os  følge  hans  eksempel.  Lad  os 
adlyde  hans  ord.  Ved  at  gøre  dette,  giver  vi  ham  taknem- 
lighedens guddommelige  gave. 

Min  oprigtige  bøn  er,  at  vi  i  vores  personlige  liv, 
må  genspejle  denne  vidunderlige  dyd:  en  taknemlig 
indstilling.  □ 

NOTER 

1.  Luk  17:11-19. 

2.  »Ac-cen-tu-ate  the  positive«,  tekst  af  Johnny  Mercer, 
ASCAR  1945. 

3.  Johnson  Oatman  jun.,  1856-1922,  »Kastes  du  på  bølgen 
om«,  Salmer  og  sange,  nr.  161. 

4.  Joh  19:26-27. 

5.  William  Willes,  1814-1890,  »Thanks  for  the  Sabbath 
School«,  Hymns,  nr.  278. 


6.  Joh  15:14. 

7.  Joh  15:13. 

8.  John  Taylor,  1808-1887,  »Go,  Ye  Messengers  of  Glory«, 
Hymns,  nr.  262. 

9.  Luk  23:34. 

10.  Luk  9:58. 

11.  Åb  3:20. 

12.  Matt  4:19. 

13.  Luk  10:37. 

14.  Joh  14:15. 


FORSLAG  TIL  SAMTALEEMNER  FOR  HJEMMELÆRERNE 

1.  Vi  kan  opbygge  os  selv  og  andre,  når  vi  udvikler  en 
taknemlig  indstilling. 

2.  Lad  os  udvise  taknemlighed  for: 

■  Vore  mødre 

■  Vore  fædre 

■  Vore  lærere 

■  Vore  venner 

■  Vores  land 

■  Vor  Herre  og  Frelser,  Jesus  Kristus. 

3.  Ved  at  efterligne  Herrens  eksempel  og  adlyde  hans 
ord  kan  vi  give  ham  taknemlighedens  gave. 

Hvad  gør  man,  når  klokken  er  mange,  og  man  har  meget, 
man  skal  nå,  og  ens  lillebror  vil  have,  at  man  skal  læse 
for  ham?  Du  kunne  måske  gøre,  som  jeg  gjorde. 


Tammy  Munro 

ILLUSTRERET  AF  ROGER  MOTZKUS 


ed  et  suk  lod  jeg  kuglepennen 
glide  langsomt  ud  af  mine 
I  fingre,  mens  mit  hoved  sank 
ned  på  bordet  foran  mig.  »Jeg  kan 
ikke  klare  det  mere,«  stønnede  jeg. 

Jeg  skævede  til  uret  på  væggen. 
Den  var  20.45.  Jeg  ville  gerne  i  seng 
klokken  21.30.  Mens  jeg  så  på  de 
matematikopgaver,  som  jeg  var  i  gang 
med,  fyldtes  mine  øjne  med  tårer.  Jeg 
var  så  træt.  Mit  hoved  dunkede,  og 
det  gjorde  ondt  i  hele  kroppen,  men 
det  så  ikke  ud  til,  at  jeg  skulle  få  sovet 
den  nat.  Matematikken  ville  tage  mig 
mindst  en  time  mere;  og  bagefter 
skulle  jeg  øve  mig  på  mine  replikker 
til  dramaprøven  i  morgen.  Min 
engelske  stil  skulle  afleveres  om  to 
dage,  og  jeg  var  slet  ikke  begyndt  på 
den  endnu.  Og  oven  i  det  skulle  jeg 
til  klavertime  næste  dag,  og  mrs. 
Doolan  ville  næppe  blive  imponeret 
over  den  smule  øvelse,  som  jeg  havde 
nået  i  denne  uge. 

»Tammy?«  Den  lille  stemme 
rykkede  mig  ud  af  mine  tanker,  og  jeg 
vendte  mig  opgivende  mod  døren. 

»Ben,«  vrissede  jeg  ad  min  lille- 
bror, »hvorfor  sover  du  ikke  endnu?« 

Seksårige  Ben  pilede  hurtigt 
gennem  værelset  og  hoppede  op  på 
mit  skød. 


»Jeg  er  ikke  træt,«  svarede  han 
bare. 

Jeg  smilede  og  lagde  armene 
omkring  ham  og  gav  ham  et  knus. 
Det  var  umuligt  at  være  vred  på  ham 
ret  længe  ad  gangen. 

»Læs  en  historie  for  mig,  Tammy,« 
bad  han. 

»Ben,«  begyndte  jeg,  »jeg  ville 
gerne,  men  jeg  kan  ikke  i  aften.«  Jeg 
begyndte  på  en  detaljeret  forklaring 
om,  hvor  travlt  jeg  havde.  Da  jeg  så 
hans  skuffelse,  holdt  jeg  inde  med 
mine  undskyldninger  og  fik  lidt 
dårlig  samvittighed.  Mit  blik  faldt  på 
mine  skrifter,  som  lå  på  gulvet  i  sove- 
værelset. 

Der  er  endnu  en  ting,  jeg  skal  have 
klaret  i  aften,  tænkte  jeg  og  følte  mig 
endnu  mere  modløs. 

Pludselig  fik  jeg  en  idé.  Jeg  satte 
Ben  ned  på  gulvet  og  rakte  ud  efter 
Mormons  Bog. 

»Du  kan  godt  lide  historier  fra 
skriften,  ikke,  Ben?«  spurgte  jeg. 
Han  nikkede  glad  og  satte  sig  til 
rette  for  at  lytte.  Jeg  skulle  læse 
3  Nephi  17  til  seminar,  så  jeg  slog 
hurtigt  op  på  siden  og  begyndte  at 
læse:  »Da  Jesus  nu  havde  talt  disse 
ord,  så  han  sig  atter  omkring  på 
mængden  og  ...  « 

»Tammy, 
hvad   er   en 
mængde?« 
spurgte  Ben. 

»Det  er  en  hel 
masse       mennesker,« 
svarede   jeg   hurtigt   og 
fortsatte  så:  »  ...  og  sagde  til 
dem:  Se  min  tid  er  for  hånden.« 

»Tammy,  hvad  betyder  det?« 
spurgte  Ben. 

Jeg  stønnede  indvendig.  Det 
her  kom  til  at  tage  meget  længere, 
end  jeg  havde  regnet  med. 


BEN 


I 


Jeg  læste  i  en  halv  times  tid  og 
nåede  kun  en  side.  Ben  ville  vide  og 
forstå  alt  om  det,  jeg  læste.  Jesus,  der 
underviste  nephiterne?  Jesus,  der 
helbredte  de  syge?  Ord,  der  ikke 
kunne  nedskrives?  Det  hele  fascine- 
rede ham.  Men  ikke  mig.  Jeg  ville 
bare  være  færdig  med  kapitlet,  sende 
ham  i  seng  og  vende  tilbage  til  mit 
bjerg  af  lektier. 


^a 


t 


»Og  da  han  havde  sagt  disse  ord,« 
fortsatte  jeg,  »græd  han,  og 
mængden  bar  vidnesbyrd  derom,  og 
han  tog  deres  små  børn,  dette  ene 
efter  det  andet,  og  velsignede  dem 
og  bad  til  Faderen  for  dem. 

Og  da  han  havde  gjort  dette, 
græd  han  atter; 

og  han  talte  til  mængden  og  sagde 
til  dem:  Se  jeres  små! 

Og  da  de  hævede  blikket  mod 
himlen  for  at  se,  da  så  de  himlene 
åbne,  og  de  så  englene  stige  ned  fra 
himlen,  som  om  de  var  omgivet  af 


ild,  og  de  kom  ned  og  omringede  de 
små,  og  de  blev  omgivet  af  ild,  og 
englene  betjente  dem«  (vers  21-24). 

Da  jeg  stoppede  for  at  få  vejret, 
indså  jeg  pludselig,  at  jeg  lige  havde 
læst  fire  vers  uden  at  blive  afbrudt  en 
eneste  gang! 

Forbavset  kiggede  jeg  ned  på  Ben 
og  blev  overrasket  over  at  se  tårerne 
strømme  ned  over  hans  lille  ansigt. 
Jeg  fangede  hans  blik,  mens  jeg  søgte 
en  forklaring. 

»Tammy,«  sagde  han  stille,  »jeg 
ville  ønske,  at  jeg  kunne  have  været 
der.« 

Pludselig  vældede  tårerne  også 
op  i  mine  øjne,  og  jeg  skammede 
mig.  »Det  ville  jeg  også,  Ben,« 
hviskede  jeg. 

Mine  lektier,  dramaøvelsen  og 
klaverlektionen  blegnede,  da  jeg  blev 
klar  over,  at  det  var  min  indstilling  til 
det,  der  hører  Ånden  til,  som 
trængte  til  opmærksomhed.  Jeg 
krammede  den  søde  lillebror,  som 
havde  mindet  mig  om  det,  der 
virkelig  betød  noget,  og  jeg  beslut- 
tede at  forbedre  mig.  Q 

Tårerne  strømmede  ned  over  Bens 
lille  ansigt.  »Jeg  ville  ønske,  at  jeg 
kunne  have  været  der,«  var  alt, 
han  sagde.  Pludselig  indså  jeg,  at 
jeg  skulle  være  mere  opmærksom 
på  det,  der  hører  Ånden  til. 

De  tror  på  dig 

(Se  2  Mos  20:12;  Mal  4:5-6) 

UNDERVIS 
BØRNENE 


Præsident  Boyd  K.  Packer 

Fungerende  præsident  for  De  Tolv  Apostles  Kvorum 

Det  er  vigtigt  at  undervise  børn  og  unge  i 
evangeliet  og  om  livets  lektioner. 


En  tale  holdt  ved  Brigham  Young  University 
Education  Week  den  1  7.  august  1  999. 

Det  store  antal  mennesker,  som  er  samlet  her  og 
andre  steder,  vidner  om  den  uudslukkelige 
tørst  efter  sandhed,  som  følger  med  medlems- 
skabet af  Jesu  Kristi  Kirke  af  Sidste  Dages  Hellige. 

Mens  jeg  bad  om  at  få  at  vide,  hvad  I  havde  mest  brug 
for  at  høre,  slog  det  mig,  at  jeg  om  tre  uger  fejrer  min  75 
års  fødselsdag  og  dermed  rykker  op  i  det,  som  jeg  har 
valgt  at  kalde  den  øvre  midalder. 

Jeg  har  været  lærer  i  mere  end  50  år.  Så  der  må  være 
noget  af  det,  jeg  har  lært,  som  I  kan  have  gavn  af. 

Jeg  har  lært  dette  af  erfaring:  Livet  lærer  os  nogle  ting, 
som  vi  ikke  troede,  vi  havde  lyst  til  at  vide.  Disse  hårde 
lektier  kan  være  nogle  af  de  mest  værdifulde. 

Jeg  har  også  lært  noget  andet  om  undervisning  på  min 
vej  op  til  den  øvre  midalder.  Tænk  over  følgende  ordvek- 
sling mellem  en  læge  og  en  patient: 

Lægen:  »Hvad  kan  jeg  gøre  for  Dem?  Hvad  er  der  i 
vejen?« 

Patienten:  »Det  er  hukommelsen,  doktor.  Når  jeg 
læser  noget,  kan  jeg  ikke  huske,  hvad  det  var.  Når  jeg  går 

ind  i  en  stue,  glemmer  jeg,  hvad  det  var,  jeg  skulle 
derinde.  Jeg  kan  ikke  huske,  hvor  jeg  lægger  tingene.« 

Lægen:  »Sig  mig,  hvor  længe  De  været  plaget  af  det 
problem?« 

Patienten:  »Hvor  længe  har  hvilket  problem  plaget 
mig?« 

Hvis  I  griner  ad  det,  så  er  I  enten  under  60,  eller  også 
ler  I  ad  jer  selv. 

UNDERVIS  BØRNENE,  MENS  DE  ER  SMÅ 

Når  man  bliver  ældre,  kan  man  ikke  lære  eller  huske 
eller  studere,  som  man  kunne,  da  man  var  yngre.  Mon 
det  er  derfor,  at  profeten  Alma  gav  følgende  råd:  »  ... 
husk  at  lære  visdom  i  din  ungdom;  ja,  lær  i  din  ungdom 
at  holde  Guds  bud«?1 

Jeg  har  sværere  og  sværere  ved  at  lære  skriftsteder  og 
digte  udenad.  Da  jeg  var  ung,  kunne  jeg  gentage  noget  en 
eller  to  gange,  og  så  huskede  jeg  det.  Hvis  jeg  gentog  det 
mange  gange,  især  hvis  jeg  skrev  det  ned,  så  var  det 
permanent  indprentet  i  mit  sind. 

Herren  har  pålagt  forældre  hovedansvaret  for  at 
undervise  børn. 

Ungdommen  er  den  tid,  hvor  det  er  lettest  at  lære. 
Det  er  derfor,  at  Kirkens  ledere  lige  fra  begyndelsen  har 
gjort  sig  store  bekymringer  om,  hvem  der  skulle  under- 
vise børn  og  unge. 

Det  er  af  afgørende  betydning,  at  man  underviser  børn 
og  unge  i  evangeliet  og  om  livets  store  lektioner. 

Herren  lægger  hovedansvaret  på  forældrene  og 
advarer  dem: 

»Om  forældre  i  Zion  ...  har  børn,  og  de  ikke  under- 
viser dem  i  læren  om  omvendelse,  tro  på  Kristus,  den 
levende  Guds  Søn,  og  om  dåb  og  den  Helligånds  gave 
gennem  håndspålæggelse,  når  de  er  otte  år  gamle,  skal 
synden  hvile  på  forældrenes  hoved.«2 

Det  er  Kirkens  grundlæggende  formål  at  undervise  de 
unge:  Først  i  hjemmet  og  siden  i  Kirken. 

SAML  KUNDSKAB 

Noget  andet,  jeg  har  lært,  har  at  gøre  med  det  at 
huske,  hvad  vi  lærte,  da  vi  var  små.  Kundskab,  som 
oplagres  i  små  børns  sind,  kan  ligge  i  mange  år,  før 
øjeblikket  er  inde  til  at  bruge  den. 

Lad  mig  give  en  illustration.  Jeg  er  meget 
bekymret  for  medlemmernes  tendens  til  at 
tilsidesætte  biskoppens  råd,  eller,  som  den 
anden  yderlighed,  at  blive  alt  for  afhæn- 
gige af  ham. 

Jeg     besluttede     at     tale     om 
biskoppen   ved   en   generalkonfe- 
rence. 

Jeg  forberedte  mig  under  bøn,  og 
en  samtale,  som  lå  50  år  tilbage  i  tiden, 
dukkede    op    i    min    erindring.    Den 
opfyldte  mit  behov  som  lærer  -  den 
passede  perfekt.  Jeg  vil  nu  citere 
den  samtale,  som  jeg  gjorde 
det  ved  generalkonferencen: 

»For  mange  år  siden  tjente 
jeg  i  et  højråd  sammen  med 


Emery  Wight.  I  ti  år  havde  Emery  tjent  som  biskop  i  Harper 
Ward,  der  ligger  ude  på  landet.  Hans  hustru  Lucille  blev 
vores  stavs  hjælpeforeningspræsidentinde. 

Lucille  fortalte  mig,  at  en  nabo  en  forårsmorgen 
bankede  på  døren  og  spurgte  efter  Emery.  Hun  fortalte 
ham,  at  han  var  ude  for  at  pløje.  Naboen  var  meget 
bekymret.  Tidligere  på  formiddagen  havde  han  passeret 
marken  og  lagt  mærke  til  Emerys  spand  heste,  som  stod  i 
en  halvfærdig  fure  med  tøjlerne  lagt  hen  over  ploven. 
Emery  var  ingen  steder  at  se.  Naboen  tænkte  ikke  over 
det  før  meget  senere,  da  han  igen  passerede  marken,  og 
hestene  ikke  havde  flyttet  sig.  Han  klatrede  over  hegnet 
og  gik  over  marken  til  hestene.  Emery  var  ikke  at  se 
nogen  steder.  Han  skyndte  sig  hen  til  huset  for  at  tale 
med  Lucille. 

Lucille  svarede  roligt:  >Åh,  bare  rolig.  Der  er  sikkert 
nogen,  der  har  problemer  og  har  hentet  biskoppen.  < 

Billedet  af  det  spand  heste,  som  i  timevis  stod  på 
marken,  er  et  symbol  på,  hvor  pligtopfyldende  biskopperne 


Billedet  af  et  spand  heste,  der  står  på  marken  i  flere 
timer,  er  symbol  på  den  hengivenhed,  som  udvises  af 
Kirkens  biskopper  og  de  rådgivere,  som  står  ved 
deres  side. 

i  Kirken  er,  og  på  rådgiverne,  som  står  ved  deres  side.  Hver 
eneste  biskop  og  hver  eneste  rådgiver  efterlader  -  billedlig 
talt  -  sit  spand  heste  i  en  ufærdig  fure, 
når  nogen  har  brug  for  hjælp.«3 
Jeg  havde  aldrig  før  brugt  den 
historie  i  en  tale  -  endsige  tænkt 
på  den. 

Jeg  ville  få  den  helt  på  plads  i 
min  erindring,  inden  jeg  skulle 
tale  om  den  til  konfe- 
rencen, så  jeg  fandt  frem 
til  en  af  Emery  Wights 
døtre.  Hun  var  villig  til 
at  møde  mig  ved  deres 


gamle  hjem  og  vise  mig  den  mark,  hvor  hendes  far  havde 
pløjet  den  dag. 

En  af  mine  sønner  kørte  mig  derhen  en  tidlig  søndag 
morgen.  Han  tog  en  del  billeder. 

Det  var  en  smuk  forårsmorgen.  Marken  var  nypløjet, 
ligesom  den  havde  været  det  den  dag  for  mange  år  siden. 
Mågerne  fandt  føde  i  den  nyvendte  muld. 

At  Ånden  fik  mig  til  at  genkalde  den  erindring  om 
den  samtale,  er  ikke  noget  usædvanligt  for  mig.  Det 
bekræfter  sandheden  af  et  skriftsted,  som  jeg  for  øvrigt 
lærte  udenad  i  min  ungdom: 

»Ej  heller  skal  I  bekymre  jer  forud,  for  hvad  I  skal  sige, 
men  opbevar  altid  livets  ord  i  sindet,  og  det  skal  gives  jer 
i  samme  stund,  den  del,  der  skal  udmåles  til  hver.«4 

Der  følger  så  et  løfte  til  dem,  der  samler  på  kundskab: 

»Og  den,  der  modtager  jer,  hos  ham  vil  jeg  også  være; 
thi  jeg  vil  gå  foran  jer.  Jeg  vil  være  på  jeres  højre  og 
venstre  side;  min  Ånd  skal  være  i  jeres  hjerter  og  mine 
engle  rundt  omkring  jer  til  at  styrke  jer.«5 

Selv  når  missionærer  oplever  en  ringe  høst  af 
omvendte,  strømmer  der  åndelig  kraft  til  dem  og  til 
Kirken,  fordi  de  lærer  gennem  deres  undervisning. 

Det  lærte  jeg  meget  af,  men  jeg  lærte  mere  end  det. 

Da  jeg  var  ung,  havde  jeg  malet  en  del  og  lavet 
træskærerarbejder.  Jeg  var  stort  set  selvlært.  Mens 
børnene  var  små,  brugte  jeg  min  tid  på  at  belære  dem  om 
det,  som  jeg  havde  lært  om  livet  og  om  at  skære  og  male, 
da  jeg  var  dreng. 

Da  de  var  vokset  op,  begyndte  jeg  at  lave  træskærer- 
arbejder  som  hobby.  Jeg  skar  fugle  ud  og  tilbragte  mange 
timer  med  hver  fugl.  Når  jeg  blev  spurgt:  »Hvor  mange 
timer  har  det  taget  dig  at  skære  den  ud?«  så  svarede  jeg 
altid:  »Det  ved  jeg  ikke.  Hvis  jeg  fandt  ud  af  det,  ville  jeg 
holde  op.« 

I  de  timer,  hvor  jeg  arbejdede  med  mine  hænder, 
funderede  jeg  over  skabelsens  undere,  og  inspirationen 
tilflød  mig.  Mens  jeg  skar  i  træ,  skar  jeg  også  taler  ud. 

Træskærerarbejder  havde  en  afslappende  virkning  på 
mig.  Af  og  til,  når  jeg  blev  lidt  stresset  og  knotten,  sagde 


min  kone:    »Du   må  hellere   gå  i  gang  med  et  nyt 
træskærearbejde.« 

Jeg  vil  tro,  at  hvis  min  øvre  midalder  hukommelse  tog 
sig  lidt  sammen,  så  ville  jeg  kunne  pege  på  en  af  de 
udskårne  figurer  og  fortælle,  hvilke  taler  den  repræsen- 
terer. Jeg  erfarede,  at  jeg  i  de  stille  stunder  kunne  udrette 
to  ting  på  én  gang. 

UNDERVISNINGENS  HØST 

Jeg  kan  ikke  længere  lave  træskærerarbejder.  Det  er  for 
vanskeligt  for  mig  med  mine  stærke  briller  og  fingerled, 
der  er  stivnet  på  grund  af  den  polio,  jeg  led  af  som  dreng. 
Og  det  øgede  pres  fra  min  kaldelse  begrænser  den  tid,  som 
jeg  kan  bruge  på  både  at  skære  og  forberede  taler. 

Jeg  har  nu  i  det  store  hele  mistet  evnen  til  at  lave 
træskærerarbejder,  men  det  har  vores  børn  ikke.  Vi  lærte 
dem  det,  da  de  var  små. 

Billedet  af  det  spand  heste  som  stod  på  marken  stod 
prentet  i  mit  sind.  Jeg  tænkte,  at  jeg  måske  kunne  male 
et  billede  af  biskoppens  heste,  der  står  på  marken  med 
tøjlerne  lagt  hen  over  ploven. 

Jeg  tøvede  lidt  med  det,  fordi  det  var  ni  år  siden,  jeg 
sidst  havde  malet  et  billede.  To  venner  med  usædvanligt 
talent  og  inspiration  tilbød  at  hjælpe  mig  med  at  male 
biskoppens  hestespand,  og  i  juli  havde  jeg  en  pause  i 
mine  mange  rejser,  så  jeg  begyndte. 

Jeg  lærte  meget  af  disse  to  venner,  og  på  en  måde  er  de 
begge  to  med  i  mit  maleri.  Men  jeg  fik  endnu  mere  hjælp 
fra  mine  to  sønner.  En  søn  tog  de  fotografier  af  den 
pløjede  mark,  for  jeg  bestræber  mig  altid  på  at  være 
meget  nøjagtig,  når  jeg  skildrer  noget  i  træ 
eller  på  lærred  eller  i  ord. 

Det  er  en  anden  lektie.  Jeg  kunne 
trække  på  det,  som  børnene  havde  lært,  da 
de  var  små. 

Den  anden  søn  besluttede  at  fremstille 
en  skulptur  af  biskoppens  hestespand,  som 
skulle  støbes  i  bronze.  Den  skulle  være  en 
pendant  til  mit  maleri.  Vi  tilbragte  mange 
berigende  timer  med  at  hjælpe  hinanden. 

Ude  i  vores  lade  fandt  han  et  gammelt 
seletøj,  som  havde  hængt  urørt  i  mere  end 
50  år.  Han  støvede  det  af  og  tog  det  med 
hjem.  Han  lagde  seletøjet  på  en  meget 
tålmodig  ridehest.  Den  stod  helt  stille, 
mens  han  lagde  seletøjet  rigtigt  og  tegnede 
detaljerede  skitser  af  det. 

Hans  nabo  havde  samlet  nogle  gamle  plove.  Blandt 
dem  var  en  plov  fra  den  rette  tidsperiode,  som  han  også 
tegnede  skitser  af. 

Og  nu  nød  vi  godt  af  det,  som  vi  havde  givet  disse  sønner 
i  deres  barndom.  Ligesom  vore  andre  børn  har  de  arbejdet 
med  det,  som  vi  forældre  lærte  dem,  da  de  var  meget  små. 
Og  hvis  vi  lever  længe  nok  her  på  jorden,  opnår  vi  endnu 
en  høst,  nemlig  vores  børnebørn,  og  måske  også  en  tredje. 

VÆK  DE  SLUMRENDE  TALENTER 

Jeg  lærte  noget  andet  på  ny.  En  gang  før  havde  jeg 
malet  et  billede,  som  var  inspireret  af  nogle  udtalelser,  jeg 


Der  er  et  andet 

lærdomsprincip, 

nemlig  det  at  drage 

lektier  af  dagligdags 

hændelser. 


havde  hørt,  da  jeg  var  dreng.  Det  forestillede  bjergtin- 
derne Willard  Peaks.  Jeg  havde  hørt  de  ældre  omtale 
dem  som  Præsidentskabet.  Disse  tre  gigantiske,  massive 
tinder,  der  strakte  sig  mod  himlen,  repræsenterede 
Kirkens  ledere. 

Det  var  ni  år  siden.  Min  søn  havde  kørt  mig  ud  til 
Willard  og  fotograferet  tinderne.  Vi  tog  tilbage  en  anden 
gang,  da  der  var  flere  skygger  og  mere  kontrast. 

Efter  alle  de  år  måtte  jeg  vække  det,  som  jeg  havde 
ladet  slumre  hen.  Til  at  begynde  med  var 
det  et  hårdt  slid.  Flere  gange  truede  jeg 
med  at  opgive  det.  En  af  mine  venner 
fik  mig  til  at  fortsætte  med  ordene:  »Gør 
det  bare!  Der  er  altid  masser  af  plads  på 
bunden.« 

Jeg  gav  ikke  op,  alene  af  den  årsag,  at 
min  kone  ikke  gav  mig  lov.  Og  det  er  jeg 
glad  for  nu.  Nu  hvor  jeg  har  fået  tag  på  det 
igen,  kan  det  måske  være,  at  jeg  maler 
endnu  et  billede  -  hvem  ved? 

Jeg  tror,  at  det  at  begynde  at  male  igen 
er  vel  ikke  ulig  den,  der  har  været  inaktiv 
i  Kirken  i  mange  år  og  som  så  beslutter 
at  vende  tilbage  til  folden.  Der  er  en  tid, 
hvor  man  må  kæmpe  for  at  få  styr  på 
det,  som  man  har  ladet  slumre  hen,  men 
det  er  ikke  gået  tabt.  Og  det  hjælper  at  have  en  ven 
eller  to. 

Der  er  et  andet  lærdomsprincip,  nemlig  det  at  drage 
lektier  af  dagligdags  hændelser. 

Billedet  af  Biskoppens  hestespand  er  snart  færdig.  Min 
søns  skulptur  er  på  støberiet  for  at  blive  støbt  i  bronze. 

For  resten  er  hans  skulptur  meget  bedre  end  mit 
maleri.  Og  sådan  skal  det  også  være.  Hans  unge  fingre  og 
sind  arbejder  meget  bedre,  end  mine  gør. 

Når  vi  bevæger  os  op  i  den  øvre  midalder,  erfarer  vi,  at 
gamle  knogler  ikke  er  så  bøjelige,  og  gamle  led  bevæger  sig 
ikke  så  hurtigt.  Det  er  ikke  så  let  at  binde  sine  snørebånd, 

At  undervise  børn  bærer  lønnen  i  sig 
selv.  Har  I  ikke  erfaret,  at  når  I  underviser, 
så  lærer  I  mere  af  at  undervise,  end  jeres 
børn  gør  af  at  lære? 

TRÆK  PÅ  ÅNDELIGE  MINDER 

Der  er  forskel  på  at  opnå  verdslig  kund- 
skab og  at  opnå  åndelig  kundskab.  Det 
opdager  elever,  når  der  er  eksamen.  Det  er 
vanvittig  svært  at  huske  noget,  som  man 
aldrig  har  lært. 

Det  gælder  verdslig  kundskab,  men  i 
åndelig  henseende  kan  vi  trække  på  erin- 
dringer, der  går  tilbage  til  før  fødslen.  Vi  kan 
udvikle  en  forståelse  for  ting,  som  vi  ikke 
forstod,  da  vi  var  yngre. 

Digteren  Wordsworth  havde  en  fornem- 
melse for  den  førjordiske  tilværelse,  da  han 
skrev: 


At  undervise  børn  bærer  lønnen  i  sig  selv.  Har  I  ikke 
erfaret,  at  når  I  underviser,  så  lærer  I  mere  af  at 
undervise,  end  jeres  børn  gør  af  at  lære? 

når  man  har  passeret  midten  af  tresserne  -  for  så  sænker 
de  gulvet. 

Der  er  den  lektie  igen:  »  ...  husk  at  lære  visdom  i  din 
ungdom;  ja,  lær  i  din  ungdom  at  holde  Guds  bud.«6 

»Guds  herlighed  er  intelligens  eller  med  andre  ord: 
Lys  og  sandhed.«7 

»Men  jeg  har  befalet  jer  at  opdrage  jeres  børn  i  lys  og 
sandhed.«8 

Helligåndens  storslåede  gave  overdrages  til  vores 
børn,  når  de  er  blot  otte  år  gamle. 

»Men  Talsmanden,  Helligånden,  som  Faderen  vil 
sende  i  mit  navn,  han  skal  lære  jer  alt  og  minde  jer  om 
alt,  hvad  jeg  har  sagt  til  jer.«9 

Læg  mærke  til  ordene  lære  og  minde. 


Vor  fødsel  er  blot  en  søvn  og  en  glemsel; 

Den  sjæl,  der  vågner  med  os,  vort  livs  Stjerne 

Har  sin  oprindelse  andetsteds 

Og  kommer  langvejs  fra; 

Ikke  i  fuldkommen  glemsel 

Og  ej  heller  ganske  nøgen, 

Men  gennem  skyer  af  herlighed  kommer  vi 

Fra  Gud,  som  er  vort  hjem.10 

Jeg  hentede  det  digt  fra  erindringen,  hvor  jeg  lagrede 
det  i  en  engelsktime,  da  jeg  gik  på  universitetet. 

De  vigtigste  lektier  kommer  fra  dagligdags  hæn- 
delser. 

Nogle  venter,  at  overvældende  åndelige  oplevelser 
skal  bekræfte  deres  vidnesbyrd.  Men  sådan  fungerer 
det  ikke.  Det  er  de  sagte  tilskyndelser  og  indtryk  fra 
dagligdagen,  der  bekræfter  vores  identitet  som  Guds 
børn.  Vi  lever  langt  under  vores  muligheder,  når  vi 

søger  efter  tegn  og  ser  »forbi  målet«11  efter  fantastiske 
hændelser. 

Vi  er  Guds  børn,  for  vi  boede  hos  ham  i  den  førjordiske 
tilværelse.  Fra  tid  til  anden  trækkes  sløret  til  side.  Vi  får 
et  indtryk  af,  hvem  vi  er,  og  hvad  vores  rolle  i  den  evige 
plan  er.  Kald  det  erindring  eller  åndelig 
indsigt,  men  det  er  et  af  de  mange  vidnes- 
byrd om,    at  Jesu   Kristi  evangelium   er 
sandt.    Sådanne    åbenbaringer   kommer, 
mens  vi  underviser. 

Jeg  hørte  engang  præsident  Marion  G. 
Romney  (1897-1988)  sige:  »Jeg  ved  altid, 
hvornår  jeg  taler  under  Helligåndens 
indflydelse,  fordi  så  lærer  jeg  altid  noget  af 
det,  jeg  har  sagt.« 

Herren  sagde  til  ældsterne: 

»I  er  ikke  sendt  ud  for  at  blive  belært, 
men  for  at  lære  menneskebørnene  de  ting, 
som  jeg  gennem  min  Ånds  kraft  har  givet  i 
jeres  hænder. 

I  skal  blive  undervist  fra  det  høje.  Hellig 
jer,  og  I  skal  blive  udrustet  med  kraft,  så  I  kan  give  netop 
det,  som  jeg  har  sagt.«12 


»  ...  du,  som  belærer 

andre,  du  belærer  ikke 

dig  selv«  (Rom  2:21). 


Du,  som  siger,  at  man  ikke  må  bryde  et  ægteskab,  du 
gør  det  selv!«16 

VÆR  LÆREVILLIG 

Forleden  modtog  jeg  et  brev  med  en  undskyldning, 
som  jeg  så  ofte  gør.  Det  kom  fra  en,  som 
jeg  ikke  kender.  Brevet  fortalte,  hvor 
modvillig  og  vred  det  medlem  i  lang  tid 
havde  været  på  mig  på  grund  af  en  tale, 
som  jeg  havde  holdt.  Det  var  en  anmod- 
ning om  tilgivelse. 

Jeg  er  hurtig  til  at  tilgive.  Jeg  er  jo  blot 
mellemmand  både  med  hensyn  til  talen  og 
tilgivelsen. 

Skrifterne  rummer  mange  henvis- 
ninger, der  afslører,  hvor  »hårdt«17  det  var 
for  israelitterne  og  nephiterne  at  udholde 
profeternes  og  apostlenes  lærdomme.  Det 
er  så  let  at  modsætte  sig  belæringen  og 
hade  læreren.  Det  har  været  profeters  og 
apostles  lod  fra  begyndelsen. 
En  af  saligprisningerne  forkynder  netop  det: 
»Salige  er  I,  når  man  på  grund  af  mig  håner  jer  og 


Selv    når    missionærer   oplever   en    ringe    høst    af      forfølger  jer  og  lyver  jer  alt  muligt  ondt  på. 


omvendte,  strømmer  der  åndelig  kraft  til  dem  og  til 
Kirken,  fordi  de  lærer  gennem  deres  undervisning. 

Præsidenten  for  et  diakonkvorum  skal  sidde  i  råd  og 
undervise  sine  meddiakoner.13  Præsidenten  for  et  ældste- 
kvorum  skal  undervise  sine  kvorumsmedlemmer  i  over- 
ensstemmelse med  pagterne.14 

Paulus  sagde  til  Timotheus:  »Hvad  du  har  hørt  af  mig 
i  mange  vidners  nærværelse,  skal  du  betro  pålidelige 
mennesker,  som  vil  være  duelige  til  også  at  undervise 
andre.«15 

Med  få  ord  forklarede  han,  hvordan  undervisning 
bærer  lønnen  i  sig  selv: 

»  ...  du,  som  belærer  andre,  du  belærer  ikke  dig  selv.  Du, 
som  prædiker,  at  man  ikke  må  stjæle,  du  stjæler  selv. 


Fryd  jer  og  glæd  jer,  for  jeres  løn  er  stor  i  himlene; 
således  har  man  også  forfulgt  profeterne  før  jer.«18 

Typisk  står  der  i  disse  undskyldende  breve:  »Jeg  kunne 
ikke  forstå,  hvorfor  du  skulle  få  mig  til  at  føle  mig  så 
utilpas  og  skyldig. «  Men  ud  af  deres  kamp  opstår  der  en 
indsigt,  en  inspiration,  en  forståelse  af  årsag  og  virkning. 
Til  sidst  forstår  de,  hvorfor  evangeliet  er,  som  det  er. 

Jeg  nævner  blot  et  blandt  flere  emner.  En  søster  far 
måske  endelig  øjnene  op  for,  hvorfor  vi  lægger  så  stor 
vægt  på,  at  mødre  er  hjemme  hos  deres  børn.  Hun  forstår, 
at  ingen  anden  gerning  kan  måle  sig  med  den  ophøjende 
forædling,  som  er  følgen  af  uselvisk  moderskab.  Og  hun 
behøver  ikke  at  give  afkald  på  intellektuel  eller  kulturel 
eller  social  udvikling.  Alt  det  kan  passes  ind  -  til  rette  tid 

-  for  de  knytter  sig  til  den  evige  dyd,  som  udspringer  af  at 
undervise  børn. 

Ingen  undervisning  kan  måle  sig  med  eller  er  mere 
åndeligt  berigende   eller   mere   ophøjende   end   den 
undervisning,  som  en  mor  giver  sine  børn.  En  mor  kan 
føle  sig  svag  i  kundskab  om  skriften,  fordi 
hun  er  optaget  af  at  undervise  sin  familie. 
Men  hun  vil  ikke  modtage  en  mindre 
belønning. 

Præsident  Grant  Bangerter  drøftede 
doktrinære  spørgsmål  med  præsident 
Joseph  Fielding  Smith,  som  gæstede  hans 
mission  i  Brasilien.  Søster  Bangerter 
lyttede  med  og  sagde  så:  »Præsident  Smith, 
jeg  har  måttet  opdrage  børn  og  har  aldrig 
haft  tid  til  at  blive  så  skriftklog,  som  han  er. 
Vil  jeg  kunne  komme  i  det  celestiale  rige 
sammen  med  Grant?« 

Præsident  Smith  overvejede  det  alvor- 
ligt et  øjeblik  og  sagde  så:  »Tja,  måske  hvis 
du  bager  ham  en  tærte.« 

Det  vil  være  svært  for  en  mand  at  opnå  samme  ånde- 
lige raffinement,  som  hans  hustru  naturligt  opnår,  når 
hun  underviser  deres  børn.  Og  hvis  han  overhovedet  har 
nogen  kendskab  til  evangeliet,  vil  han  vide,  at  han  ikke 
kan  blive  ophøjet  uden  hende.19  Han  gør  bedst  i  at  lede 
som  en  opmærksom  og  ansvarlig  partner  i  undervis- 
ningen af  deres  børn. 

VELSIGNELSER  TIL  LÆRERE 

Lyt  til  dette  løfte: 

»Lær  flittigt,  og  min  nåde  skal  ledsagejer  [læreren],  så 
I  [læreren,  moderen,  faderen]  kan  blive  mere  fuldkom- 


Irtgen  undervisning  er 

mere  ophøjende  end 

en  mors  undervisning 

af  sine  børn. 


»Lær  flittigt,  og  min  nåde  skal  ledsage  jer  [som 
underviser  jeres  børn  eller  Primary,  Søndagsskolen, 
Unge  Piger  og  Unge  Mænd,  præstedømmet,  seminar, 
Hjælpeforeningen]«,  at  I  må  lære. 

»Både  om  det,  der  er  i  himlen,  på  jorden  og  under  jorden, 
det,  som  har  været,  det,  som  er,  og  det,  der 
snart  skal  ske,  det,  som  er  hjemme,  og  det, 
som  er  ude;  nationernes  krige  og  forviklinger 
og  de  straffedomme,  der  skal  komme  over 
landet  og  kundskab  om  lande  og  riger, 

så  I  [der  underviser]  kan  være  forberedt 
på  alt,  når  jeg  udsender  jer  for  at  hædre  det 
kald,  hvortil  jeg  har  kaldet  jer,  og  den 
mission,  jeg  har  betroet  jer.«21 

Paulus  profeterede  for  den  unge 
Timotheus,  »at  i  de  sidste  dage  skal  der 
komme  hårde  tider«.22  Han  sagde:  »Men 
onde  mennesker  og  bedragere  vil  komme 
længere  og  længere  ud  i  det  onde,  føre 
andre  vild  og  selv  fare  vild.«23 

Men  vi  kan  godt  være  trygge.  Vores 
sikkerhed  ligger  i  at  undervise  børnene: 

»Tilskynd  drengen  til  at  følge  den  vej,  han  skal  gå,  selv 
når  han  bliver  gammel,  vil  han  ikke  vige  fra  den.«24 
Paulus  gav  Timotheus  dette  råd: 
»Men  du,  bliv  ved  det,  du  har  lært  og  er  blevet  over- 
bevist om!  Du  kender  dem,  du  har  lært  det  af, 

og  fra  barnsben  kender  du  De  hellige  Skrifter,  der  kan 
give  dig  visdom  til  frelse  ved  troen  på  Kristus  Jesus.«25 

Dette  er  Jesu  Kristi  Kirke.  Det  er  hans  Kirke.  Han  er 
vores  forbillede,  vores  Forløser.  Vi  har  fået  befaling  om  at 
blive  »ligesom  han  er«.26 

Han  underviste  børn.  Han  befalede  sine  disciple  i 


ment  undervist  i  evangeliets  teori,  principper,  lære  og  lov      Jerusalem:  »Lad  de  små  børn  være;  I  må  ikke  hindre  dem 


og  i  alle  ting,  som  tilhører  Guds  rige  og  er  nyttige  for  jer 
[moderen  og  faderen]  at  forstå.«20 

Læg  mærke  til,  at  løftet  gives  til  læreren,  snarere  end 
til  eleven. 


i  at  komme  til  mig,  for  Himmeriget  er  deres.«27 

I  beretningen  om  Frelserens  virke  blandt  nephiterne, 

ser  vi  dybere  ind  i  hans  sjæl  end  noget  andet  sted: 
»Og  han  befalede  dem  at  hente  deres  små  børn. 

Og  de  kom  med  deres  små  børn  og 
satte  dem  ned  på  jorden  rundt 
omkring  ham,  og  Jesus  stod  midt 
iblandt  dem,  og  mængden  gav  plads, 
indtil  de  alle  var  blevet  bragt  hen  til 
ham ... 

...  Og  da ...  græd  han,  og  mængden 
bar  vidnesbyrd  derom,  og  han  tog 
deres  små  børn,  det  ene  efter  det 
andet,  og  velsignede  dem  og  bad  til 
Faderen  for  dem. 

Og  da  han  havde  gjort  dette, 
græd  han  atter; 

og  han  talte  til  mængden  og  sagde 
til  dem:  Se  jeres  små! 

Og  da  de  hævede  blikket  mod 
himlene  for  at  se,  da  så  de  himlene 
åbne,  og  de  så  englene  stige  ned  fra 
himlen,  som  om  de  var  omgivet  af 
ild,  og  de  kom  ned  og  omringede  de 
små,  og  de  blev  omgivet  af  ild,  og 
englene  betjente  dem. 

Og  mængden  så  og  hørte  og  bar 
vidnesbyrd  derom,  og  de  ved,  at  deres  vidnesbyrd  er 
sandt,  thi  alle  så  og  hørte  det  med  egne  øjne  og  ører.«28 

Jeg  ved,  at  den  optegnelse  er  sand.  Jeg  bærer  vidnes- 
byrd om  ham  og  velsigner  alle  jer,  som  underviser  børn  i 
hans  navn,  i  Jesu  Kristi  navn.  Amen.  □ 


I  beretningen  om  Frelserens  virke  blandt  nephiterne, 
ser  vi  dybere  ind  i  hans  sjæl  end  noget  andet  sted: 
»  ...  og  han  tog  deres  små  børn,  det  ene  efter  det 
andet,  og  velsignede  dem  og  bad  til  Faderen  for  dem« 
(3  Nephi  17:21). 

,  ine  muskler  kan  blive  svage,  hvis  du  ikke 
bruger  dem,  og  det  samme  gælder  dit  vidnes- 
byrd. Prøv  disse  forslag  som  en  hjælp  til  at 
styrke  dit  vidnesbyrd  gennem  hele  året. 
O  Gør  dig  til  ven  med  et  nyt  eller  mindreaktivt 
medlem  og  vær  med  til  at  styrke  vedkommendes 
vidnesbyrd. 

O  Læs  en  historie  fra  skriften,  som  inspirerer  dig.  Og 
brug  så  den  inspiration  til  at  skrive  et  digt  eller  en 
sang,  at  skabe  en  skulptur  eller  et  billede,  eller  til  at 
skrive  et  brev,  hvori  du  bærer  vidnesbyrd  for  en  ven. 
O  Styrk  dit  vidnesbyrd  ved  at  tjene.  Vælg  et  tje- 
nesteprojekt, der  kræver  noget  af  dig.  • 
O  Vælg  noget  opløftende  underholdning. 
Læs  en  klassiker,  overvær  en  koncert 
eller  gå  på  museum  (se  13.  Trosartikel). 
O  Bær  dit  vidnesbyrd  ved  et  nadver- 
møde  eller  for  et  familiemedlem,  en  ven 
eller  en  leder.  Skriv  det  også  ned  i  din 
dagbog. 

©  Brug    en    familieaften    til     at 
fortælle  om  en  seminar-  eller       ^å 
søndagsskolelektion,  som  du 
for  nylig  har  overværet.  j 

@  Find      nogle      gamle     | 
numre  af  Liahona  frem  og      „  \ 
læs  de  artikler,  som  du 
aldrig  nåede  at  få  læst. 
©  Hjælp  velvilligt  dine 
forældre     eller    andre 
familiemedlemmer  med 
et  tjeneste-  eller  slægts- 
historisk  projekt. 
O  Giv  et  eksemplar 
Mormons  Bog  til  en 


Lille  Iiahona 

Ældste  Francisco  J.  Vi  nas 

De  Halvfjerds 


Efter  en  samtale  med  Rebecca  Todd 

Min  familie  har  altid  været  mine 
bedste  lærere.  Jeg  blev  født  i 
Sevilla  i  Spanien.  Siden  flyttede 
min  familie  til  Paraguay  og  senere  til  Uruguay. 
Fordi  vi  flyttede  så  meget,  måtte  jeg  ofte  sige 
farvel  til  mine  venner.  Jeg  blev  mere  og  mere 
afhængig  af,  at  min  familie  var  mine  venner.  Jeg 
er  taknemlig  for  min  familie,  for  de  er  mine 
evige  venner. 

Min  familie  undersøgte  Kirken  i  tre  år.  Det 
betød  meget  for  mine  forældre,  at  vi  blev  døbt 
som  familie.  De  vidste,  at  hvis  vi  blev  medlem 
af  Kirken,  ville  det  ofte  være  svært  for  os  at 
vælge  det  rette.  Men  de  troede,  at  hvis  vi  alle 
besluttede  at  følge  Jesus  Kristus,  kunne  vi 
hjælpe  hinanden,  når  vi  havde  det  svært. 

Da  vi  blev  medlemmer  af  Kirken,  lærte  mine 
forældre  vores  familie  at  yde  ofre  og  tjene.  Jeg 
så,  at  det  gjorde  min  far  og  mor  lykkelige  at 
hjælpe  andre  mennesker.  Mine  forældre  tjente 
altid  andre,  så  jeg  fulgte  med  dem  og  gjorde 
mit  for  også  at  hjælpe  til.  Jeg  var  ofte  for  lille 
til  at  gøre  ret  meget,  men  mine  forældres 
eksempel  på  tjeneste  inspirerede  mig  og  gav 
mig  et  livslangt  ønske  om  at  tjene. 

I  1951  begyndte  vores  gren  at  bygge  en 
kirkebygning.  Det  var  den  første  kirkebygning  i 
Uruguay.  Færre  end  100  medlemmer  arbejdede 
sammen  med  mine  forældre  med  at  opføre 


rygningen.  Grenens  medlemmer  udførte  det 
leste  af  arbejdet.  Jeg  ville  også  gerne  hjælpe  til. 
Nogle  medlemmer  blandede  cement.  Nogle 
gravede  huller,  og  andre  slog  søm  i.  Der  var  ikke 
mange  opgaver  til  en  femårig,  så  de  satte  mig  til 
at  rette  bøjede  søm  ud.  Jeg  tog  en  hammer  og 
slog  på  de  gamle  søm  for  at  gøre  dem  lige.  Jeg 
elskede  lyden  af  hammeren  og  opgaven  med  at 
rette  de  bøjede  søm  ud.  Men  mest  af  alt  var  jeg 
glad  for  at  have  en  opgave.  Mine  forældre 
mindede  mig  om,  at  kirken  ikke  kunne  bygges 
uden  søm.  Jeg  var  så  glad  for,  at  jeg  kunne  tjene 
sammen  med  min  familie. 

Tre  år  senere,  da  kirkebygningen  var  endelig 
færdig,  kom  præsident  David  O.  McKay  til 


Uruguay  for  at  indvie  den.  Jeg  kan  huske,  at  præsident 
McKay  stod  i  kirkebygningen,  og  jeg  var  så  glad  for,  at 
han  kunne  se  den  bygning,  som  jeg  havde  været  med  til 
at  bygge.  Han  lagde  hjørnestenen  på  plads  og  indviede 
bygningen.  Hans  hvide  hår  fik  ham  til  at  se  ud,  som  om 
han  var  kommet  fra  himlen.  Han  gik  rundt  og  trykkede 
alle  i  hånden.  Da  han  nåede  hen  til  mig,  bøjede  han  sig 
ned  kun  for  at  trykke  min  hånd.  Det  var  første  gang,  jeg 
traf  en  profet,  og  da  han  talte  til  mig,  fik  jeg  en  varm 
følelse  i  hjertet.  Jeg  var  glad  for,  at  jeg  havde  været  med 
til  at  bygge  kirkebygningen. 

Tyve  år  senere  blev  jeg  biskop  og  virkede  i  den 
samme  bygning,  som  jeg  havde  været  med  til  at  bygge. 
Grenen  var  vokset  i  de  tyve  år,  og  det  var  jeg  også.  Som 
barn  havde  jeg  støttet  mig  til  mine  forældres  vidnes- 
byrd. Senere  fik  jeg  mit  eget  vidnesbyrd,  mens  jeg 
tjente  andre. 

Nogle  af  mine  dejligste  minder  er,  når  vi 
knælede  til  familiebøn  og  når  vi  læste  skriften 
sammen,  især  Mormons  Bog.  Nephi  var  min 
yndlingsperson  fra  skrifterne.  Han  fulgte  frygt- 
løst Guds  befalinger.  Nephi  var  lydig,  uanset 
hvor  svært  det  var  at  tjene  Gud. 

I  Primary  betød  det  at  være  lydig,  at  man 
var  stille  og  lyttede  til  lektionen.  Min  mor 
var  min  primarylærerinde, 
og  hun  havde  altid  et 
billede  af  Jesus  Kristus 
med.  Hun  lærte  os  at 
være  ærbødige,  at  holde 
op  med  at  lege  og  larme 
og  i  stedet  tænke  på 
Frelseren. 

Da  jeg  blev  aronsk 
præstedømmebærer, 
betød  det  at  være  lydig,  at 
man  skulle  forberede 
nadveren  ærbødigt.  Jeg 


Ældste  Vinas  sammen  med  sin  hustru  Cristina  og 
deres  børn,  Silvia,  Adrianna  og  Gabriel. 


MAJ      2000 

3 


vidste,  at  jeg  udførte  noget  meget  vigtigt,  når  jeg 
velsignede  nadveren. 

Da  jeg  var  biskop  betød  det  at  være  lydig,  at  jeg  måtte 
yde  ofre  for  at  komme  til  templet.  Min  hustru  og  jeg  blev 
inviteret  til  at  overvære  generalkonferencen  i  Salt  Lake 
City  i  den  amerikanske  stat  Utah.  Vi  havde  ikke  penge 
nok  til  rejsen,  men  vi  ønskede  inderligt  at  blive  viet  for 
tid  og  al  evighed  i  Herrens  hus.  Vi  bad  vor  himmelske 
Fader  om  at  åbne  en  udvej  for  os,  så  vi  kunne  følge  hans 
opfordring  til  alle  hellige  om  at  tage  til  templet.  Vi  blev 
velsignet  med  ekstrajobs.  Vi  tjente  penge  nok  til  rejsen 
til  Salt  Lake  City.  At  knæle  i  templet,  klædt  i  hvidt, 
sammen  med  min  hustru  Cristina  var  en  af  de  dejligste 
oplevelser  i  mit  liv.  Vores  ægteskab  blev  helt  anderledes, 
efter  at  vi  havde  været  i  templet  og  følt  Herrens  Hellige 
Ånd  besegle  os  for  al  evighed. 

Nu  betyder  det  at  være  lydig,  at  jeg  tager  min  familie 
med,  derhen  hvor  Herren  beder  os  om  at  rejse  hen.  Det 
er  ofte  hårdt  for  mine  børn,  Adrianna,  Gabriel  og  Silvia, 
at  rejse  så  meget  omkring.  Silvia  var  kun  syv  måneder 
gammel,  da  vi  flyttede  fra  Uruguay  til  Argentina  for  at 
præsidere  over  en  mission.  Hvert  flytning  betyder  nye 
venner  for  mine  børn.  De  er  hinandens  venner,  ligesom 
jeg  var  det  med  min  familie. 

Jeg  elsker  mine  børn,  og  jeg  elsker  alle  børn  i 

Kirken.  I  er  vor 
himmelske  Faders  sønner 
og  døtre.  Elsk  jeres 
familie  og  lær  af 
deres  retskafne 
eksempel.  Vær  selv 
et  retskaffent 
eksempel  i  jeres 
familie.  Uanset 
hvor  I  er,  så  hjælp 
andre  og  lær  at  yde 
ofre  og  at  tjene  i 
Kirken.  □ 

FIKTION 
Nadine  A.  Hall 

MODELFOTO:  STEVE  BUNDERSON 

Christopher  var  tung  om  hjertet, 
da  han  langsomt  slentrede  hen  mod 
familiens  bil  efter  Primary.  Hvorfor 
kan  alle  andre  end  jeg  høre  den  stille, 
sagte  stemme?  tænkte  han. 

Ved  faste-  og  vidnesbyrdmødet 
havde  bror  Jørgensen  fortalt  om  en 
oplevelse,  som  han  havde,  mens 


han  kørte  på  en  øde  landevej.  Den 
stille,  sagte  stemme  havde  fortalt 
ham,  at  han  skulle  vælge  en  anden 
vej  hjem,  en  som  var  cirka  ti  kilo- 
meter længere  end  normalt.  Selvom 
han  havde  været  ivrig  efter  at 
komme  hjem  efter  sin  forretnings- 
rejse, havde  han  fulgt  tilskyndelsen. 


På  sin  omvej  kom  han  fordi  en  foru- 
lykket bil.  En  ung  familie  havde 
været  ude  for  at  besøge  slægtninge. 
Da  faderen,  som  kørte  bilen,  faldt  i 
søvn,  kom  bilen  for  tæt  på  rabatten 
og  rullede  ned  ad  en  stejl  skrænt. 
Bror  Jørgensen  hjalp  og  ydede 
førstehjælp. 


end 

Biskop  Bryde  fortalte,  hvordan 
han  blev  tilskyndet  af  Helligånden 
til  at  besøge  søster  Henriksen  i  løbet 
af  ugen.  Søster  Henriksen  var  enke 
og  boede  to  kilometer  oppe  af  en 
grusvej,  som  lå  ved  hovedvejen  ind 
til  byen.  Da  biskoppen  besøgte 
hende,  opdagede  han,  at  hendes  fyr 
var  brudt  sammen.  Hun  havde  ikke 
nogen  telefon  og  kunne  ikke 
længere  køre  bil,  så  hun  havde  bedt 
sin  himmelske  Fader  om  hjælp.  Den 
stille,  sagte  stemme  havde  fortalt 
hende,  at  alt  nok  skulle  ordne  sig. 

Senere  gav  Christophers  primary- 
lærerinde, søster  Werner,  en  lektion 
om  Helligånden.  Hun  fortalte  om 
dengang,  hvor  den  stille,  sagte 
stemme  havde  advaret  hende  og 
fået  hende  til  at  kigge  til  sin 
sovende  baby.  Da  hun  kiggede  til 
barnet,  så  alt  ud  til  at  være  i  orden. 

Men  da  hun  vendte  sig  for 
ud,  sagde  stemmen  igen,  at  hun 
skulle  kigge  til  sin  lille  dreng. 
Denne  gang  gik  hun  helt  hen 
til  vuggen  og  kiggede  nærmere 
på  ham.  Ved  siden  af  ham  lå 
et  stort,  skarpt  glasskår.  Et 
indrammet  billede,  som 
havde  hængt  over 
vuggen,  var  faldet  ned. 
Det  meste  af  glasset  og 


selve  rammen  lå  bag  vuggen,  men 
det  store,  skarpe  glasskår  var  faldet 
ned  ved  siden  af  hendes  sovende 
søn. 

Søster  Werner  fortalte  også  en 
historie  fra  kursushæftet  om  en  af 
profeterne,  der  af  den  stille,  sagte 
stemme  blev  advaret  mod  en  fare. 

Hvorfor  kan  alle  andre  end  jeg  høre 
den  stille,  sagte  stemme?  tænkte 
Christopher  igen.  Han  vidste,  at 
han  efter  sin  dåb  for  næsten  to  år 
siden  havde  fået  Helligåndens  gave, 


da  han  blev  bekræftet  som  medlem. 
Så  hvorfor  taler  Helligånden  ikke  til 
mig? 

»Hvordan  gik  det  i  Primary?« 
spurgte  mor,  da  Christopher  og  hans 
to  små  søstre  satte  sig  ind  i  bilen. 
Jasmin  og  Michelle  begyndte  at 
fortælle  om  deres  lektioner  og  om 
de  sange,  de  havde  lært  til 
sangøvelsen.  Christopher  stirrede 
bedrøvet  ned  i  gulvet. 

»Hvad  handlede  din  lektion  om, 
Christopher?«  spurgte  far. 
En  tåre  trillede  ned  ad 
Christophers  kind.  »Helligånden,« 
svarede  han  stille.  Jasmin  og 
Michelle  fornemmede,  at  der  var 
noget  galt  og  holdt  op  med  at  små- 
snakke. 

»Måske  kan  vi  tale  lidt  mere  om 
det,  når  vi  kommer  indenfor,«  sagde 
mor,  mens  de  drejede  ind  i  indkør- 
slen. 

Senere  kaldte  mor  og  far 
Christopher  ind  på  deres  værelse. 
»Christopher,«  sagde  mor,  »kan  du 
fortælle  os,  hvad  der  er  i  vejen?« 

Christopher  så  ned  i  jorden. 
Han  ville  ikke  have,  at  hans 
forældre  skulle  vide,  at 
Helligånden  ikke  talte  til  ham. 
De  hørte  sikkert  den  stille,  sagte 
stemme  hele  tiden. 

»Hør,«  sagde  far  og  lagde  armen 
om  Christopher,  »vi  kan  mærke,  at 
du  er  ked  af  det,  og  vi  vil  gerne 
hjælpe  dig.« 

Christopher  kunne  mærke 
tårerne  fylde  øjnene.  »Mor  og  far,« 
sagde  han  med  skælvende  stemme, 
»hvorfor  taler  Helligånden  ikke  til 
mig?  Jeg  har  altid  prøvet  at  gøre  det 
rigtige.  Jeg  ved  godt,  at  jeg  begår  fejl 
-  som  den  gang  jeg  spildte  rød  safte- 
vand på  det  nye  gulvtæppe  og 
sagde,  at  det  var  Jasmin,  der  havde 
gjort  det,  for  ikke  at  få  ballade.  Men 
til  sidst  sagde  jeg  jo  sandheden.  Skal 
man  være  fuldkommen  ligesom 
biskoppen  eller  bror  Jørgensen  eller 
søster  Werner  for  at  Helligånden 
taler  til  en?« 

Mor  og  far  så  lidt  overraskede  ud. 
»Christopher,«  sagde  mor,  »det 
eneste  fuldkomne  menneske,  der 
nogensinde  har  levet  på  jorden,  er 


w9 

-  V'  V.V    s 


•  vr. 

.  ;,.       '..    - 

MS*  i«'  *»i    : 


: 


Jesus  Kristus.  Alle  mennesker  begår 
fejl.  Hvorfor  tror  du  ikke,  at 
Helligånden  taler  til  dig?« 

»Jeg  har  aldrig  hørt  den  stille, 
sagte  stemme,«  svarede  Christopher. 

»Helligånden  kommunikerer  ikke 
kun  med  en  stemme,«  sagde  mor. 
»Ofte  er  det  noget,  man  føler, 
snarere  end  at  høre.  Kan  du  ikke 
huske  den  gode  følelse,  du  havde, 
da  du  havde  bedt  til  din  himmelske 
Fader  om  tilgivelse,  fordi  du  havde 
givet  din  søster  skylden  for  den  plet 
på  gulvtæppet?  Den  følelse  kom  fra 
Helligånden.« 

»Gjorde  den?« 

»Eller  hvad  med  den  gang  vi 
læste  i  skrifterne,«  tilføjede  far,  »og 
du  pludselig  forstod,  hvad  det  var, 
Jesus  talte  om  i  lignelsen  om  hveden 
og  ugræsset.  Det  var  Helligånden, 
der  belærte  dig.« 

»Sådan  har  jeg  aldrig  tænkt  på 
det  før!«  Christopher  fik  det  alle- 
rede meget  bedre. 

»Og,«  sagde  mor,  »kan  du  huske, 
da  du  for  vild  i  sommer  og  bad  om 
hjælp?  Da  du  havde  bedt,  følte  du 
dig  helt  rolig  og  vidste,  at  du  skulle 
sætte  dig  på  den  nærmeste  bænk  og 

lade  os  finde  dig.  Den  rolige,  trygge 
følelse,  der  lod  dig  vide,  hvad  du 
skulle  gøre,  var  Helligånden.« 

Christopher  smilede.  Nu  forstod 
han  det.  Helligånden  havde  talt  til 
ham,  selv  om  han  ikke  havde  hørt 
en  stille,  sagte  stemme  i  sine  ører! 
Og  nu  sagde  han  begejstret:  »Hvad 
med  i  sidste  uge,  da  jeg  holdt  tale  i 
Primary?  Jeg  havde  forberedt  mig 
godt,  men  da  jeg  rejste  mig,  havde 
jeg  glemt  den.  Så  bad  jeg  en  stille 
bøn,  og  pludselig  kunne  jeg  huske 
min  tale.  Det  var  også  Helligånden, 
ikke?« 

»Jo,  det  er  rigtigt,«  sagde  far.  »At 
hjælpe  os  med  at  huske  er  også  en 
del  af  Helligåndens  gave.« 

»Så  har 
Helligånden  altså 
talt  til  mig  alle 
de  gange!«  Den 
varme  følelse  i 
Christophers  hjerte 
fortalte  ham,  at  det  var 
sandt.  □ 


FÆLLESTID 


Hold  dine  løfter 


Ann  Jamison 


»Og  dersom  I  altid  ihukommer  mig,  skal  min  Ånd 
være  hos  jer«  (3  Nephi  1 8:7). 

Melinda  var  næsten  otte,  og  hun 
glædede  sig  til  at  blive  døbt  og  modtage 
Helligåndens  gave.  Hun  var  parat  til  at 
indgå  en  pagt  -  et  helligt  løfte  -  med  vor  himmelske 
Fader. 

Melinda  havde  allerede  øvet  sig  på  at  afgive  og 
holde  løfter.  Når  hendes  mor  bad  hende  om  at  læse  for 
hendes  lillebror  hver  aften,  så  lovede  Melinda  at  gøre 
det,  og  hun  gjorde  det!  Og  hver  gang  hun  tog  hen  til 
en  ven,  så  lovede  hun  at  komme  hjem  til  tiden.  Og  det 
løfte  holdt  hun  også. 

Men  mest  af  alt  forsøgte  Melinda  altid  at  tænke 
på  Jesus.  Når  hun  var  fristet  til  at  lade,  som  om  hun 
ikke  hørte  sin  far  kalde  og  sige,  at  hun  skulle  ind,  så 
tænkte  hun:  Hvad  ville  Jesus  have,  at  jeg  skulle  gøre? 
Så  løb  hun  hurtigt  hjem. 

Nu  var  hun  ivrig  efter  at  love  vor  himmelske 
Fader  at  holde  hans  befalinger  og  påtage  hans  Søns 
navn  og  altid  erindre  ham.  Hun  vidste,  at  når  hun 
blev  døbt  og  afgav  det  løfte,  lovede  han  hende,  at 
hun  altid  skulle  have  hans  And  hos  sig. 

Til  familieaften  fortalte  hendes  far  om  Liahona,  et 
særligt  kompas,  som  Herren  gav  Lehis  familie,  så  den 
kunne  vise  dem  vej  gennem  ørkenen  (se  1  Nephi 
16).  Liahona  virkede  kun,  når  folket  var  trofaste  og 
flittigt  holdt  budene  (se  vers  28).  Melinda  vidste,  at 
hun  også  skulle  være  trofast  og  flittigt  holde  sin 
dåbspagt,  så  Helligånden  kunne  vejlede  hende. 


Hun  vidste,  at  hvis  hun  holdt  sit  løfte,  så  ville  vor 
himmelske  Fader  holde  sit  løfte. 

Forslag  til  fællestid 

J.  Tegn  et  billede  af  Liahona  (se  1  Nephi  16:10)  og 
lav  flere  kopier  af  tegningen.  På  bagsiden  af  hver  Liahona 
skriver  du  en  sangtitel  og  et  spørgsmål,  der  kan  besvares 
med  teksten  fra  den  pågældende  sang.  Bed  et  barn  om  at 
vælge  en  Liahona,  læse  sangtitlen  op  og  besvare  spørgs- 
målet sammen  med  sin  klasse.  Mulige  sange:  »Da  Jesus 
Kristus  blev  døbt«  (Børnestjernen,  september  1997, 
s.  5)  -  Hvordan  kom  Helligånden  ned?;  »Når  jeg  engang 
blir  otte  år«  (Lille  Liahona,  oktober  1999,  s.  16)  - 
Hvis  jeg  lytter,  hvad  får  jeg  så?;  »Jeg  søger  til  Herren« 
(Børnenes  sangbog,  s.  67)  -  Hvad  vil  Frelseren  lade 
mig  vide?;  »Tro«  (Børnenes  sangbog,  s.  50)  -  Hvomår 
vokser  min  tro? 

2.  Skriv  følgende  fire  skriftstedssæt  på  tavlen.  Giv 
hvert  barn  et  stykke  papir,  hvorpå  der  står  »Vor 
himmelske  Fader  holder  sine  løfter«.  Få  børnene  til  at 
folde  papiret  i  fire  dele,  en  del  til  hvert  skriftstedssæt. 
Forklar,  at  vor  himmelske  Fader  altid  holder  sine  løfter. 
Bed  børnene  om  at  læse  hvert  sæt  skriftsteder  for  at  finde 
Guds  løfter,  hvem  de  blev  givet  til,  og  hvordan  og  hvomår 
de  blev  opfyldt.  Lad  børnene  skrive  eller  tegne  svarene  på 
deres  papir.  Syng  en  sang,  der  har  med  hver  historie  fra 
skriften  at  gøre.  Mulige  skriftsteder:  (1)  2  Nephi  25:21; 
27:6-9;  Joseph  Smith-H  1:30,  34,  59;  Mormons  Bogs 
titelblad;  (2)  Abraham  2:9-11;  Officiel  Erklæring  2; 
(3)  1  Nephi  2:19-20;  18:23;  (4)  Joh  14:26;  ApG  1:5; 
2:1,  4.  D 

Instruktioner 

1 .  Lim  denne  side  på  tykt  karton.  Prik  huller  som  angivet  og 
klip  fjernsynet  og  åbningen  til  fjernsynsskærmen  ud. 

2.  Fold  kassen  og  lim  som  angivet. 

3.  Stik  blyanter  gennem  toppen  og  bunden  af  kassen  (se  illus- 
trationen). 

4.  Farvelæg  billederne  på  side  9  og  klip  dem  ud.  Sæt  dem  i 
rækkefølge  på  en  lang  papirstrimmel. 

5.  Sæt  det  øverste  af  strimlen  fast  på  den  øverste  blyant  med  et 
stykke  tape,  og  det  nederste  af  strimlen  gøres  fast  til  den 
nederste  blyant.  Drej  blyanterne,  når  du  vil  se  filmen  og 
fortælle  historien. 

6.  Tegn  billeder  af  andre  løfter,  som  vor  himmelske  Fader  har 

givet  (se  Mosiah  24;  Moses  6:32-34;  7:13).  Fortæl  histo- 
rierne til  familieaften. 

1 .  Lehi  finder  Liahona. 

(Se  1  Nephi2:2;  16:10; 

Alma  37:38). 


2.  Lehis  familie  følger  Liahonas 
vejledning  i  ødemarken. 
(Se  1  Nephi  16:12,  16). 


3.  Nephi  går  på  jagt 

og  knækker  sin  bue. 

(Se  1  Nephi  16:18,20). 


4.  Nephi  fremstiller  en  ny 
bue  og  spørger  sin  far,  hvor 

han  skal  gå  på  jagt. 
(Se  1  Nephi  16:23,25-26). 

5.  Nephi  følger  Liahonas  vejledning 

og  finder  føde. 

(Se  1  Nephi  16:28-31). 


6.  Nephi  bygger  et  skib, 

og  familien  sejler  bort. 

(Se  1  Nephi  17:6,8;  18:4-6,8). 


7.  Nephis  brødre  binder  ham, 

og  Liahona  holder  op  med  at  virke. 

(Se  1  Nephi  18:11-14). 

8.  Nephis  brødre 

løser  ham,  og  Liahona  fører 

dem  til  det  forjættede  land. 

(Se  1  Nephi  18:15-16,21-23). 

9.  Liahona  virkede,  når  folket 

holdt  Herrens  befalinger. 

(Se  Alma  37:38-41). 

10.  Ligesom  Liahona  vil  Helligånden 

ikke  vejlede  os,  medmindre  vi  holder 

vores  dåbspagter.  Hvis  vi  gør  det, 

vil  Helligånden  være  med  os. 

(Se  3  Nephi  18:7). 

Cornelia  Dettingmeijer 

ILLUSTRERET  AF  DENISE  KIRBY 


Toget  kørte  hurtigt  videre,  og 
hjulenes  dunken  mod  skinnerne 
gentog:  »Ikke  forventet  af  dig,  ikke  forventet  af  dig« 
med  tryk  på  dig. 

Jeg  var  meget  ked  af  det.  Jeg  lagde  slet  ikke  mærke 
til  solen  eller  de  ti  andre  piger,  der  morede  sig  og  sang 
sange,  mens  vi  kørte  hjem  til  Holland  efter  en  uges  ferie 
i  skoven.  For  mindre  end  et  kvarter  siden  havde  jeg 
været  en  af  disse  piger.  Men  nu  skammede  jeg  mig 
sådan.  Aldrig,  nej,  aldrig  mere  ville  jeg  gøre  sådan 
noget,  om  så  alle  andre  gjorde  det.  Jeg  følte  mig  udenfor 
og  ensom,  som  om  jeg  intet  havde  til  fælles  med  resten 
af  gruppen. 

Alle  pigerne  havde  været  ulydige.  Men  selv  om  jeg 
var  den  yngste  af  dem  alle,  var  jeg  den  eneste,  der  var 
blevet  skældt  ud.  Min  ven  Trees  var  allerede  14,  Ans 
var  13,  og  jeg  var  11.  Jeg  ville  have  givet  Trees  skylden 
for  det  hele,  det  var  jo  hende,  der  havde  forrådt  mig. 
Men  i  hjertet  vidste  jeg,  at  det  var  min  egen  skyld,  fordi 
jeg  havde  været  ulydig. 

Der  var  ikke  sket  noget  virkeligt  alvorligt.  Da  vi  var 
ankommet  til  vores  lejr  en  uge  tidligere,  havde  vi  fået  at 
vide,  hvad  vi  måtte  og  ikke  måtte,  mens  vi  var  der.  Vi 
måtte  gå  ned  til  landsbyen  og  købe  postkort,  som  vi 
kunne  sende  hjem,  men  vi  måtte  ikke  købe 

slik  mens  vi  var  der.  Og  det  var  sådan  tøy  hm„M  „f 

problemerne  begyndte. 


Det  var  fantastisk  at  se  alle  de  forskellige  slags  slik, 
de  havde  i  den  lille  landhandel.  Vi  var  alle  for  svage  til 
at  stå  imod.  Det  må  have  virket  mistænkeligt,  så  ofte  vi 
skulle  ned  til  landsbyen  for  at  købe  postkort,  når  vi 
havde  spist;  men  efter  en  lang,  trættende  dag  lod 
lærerne  os  gladelig  tage  af  sted.  Så  vores  penge 
forsvandt  ned  i  butikkens  kasseapparat,  og  chokola- 
derne og  slikket  forsvandt  ned  i  vores  vomme. 

Til  at  begynde  med  hørte  jeg  en  lille  stemme,  der 
sagde,  at  jeg  ikke  burde  gøre  det.  Men  ingen  andre 
syntes  at  have  skrupler  over  det,  og  det  betød  meget  for 
mig  at  være  med  i  gruppen,  især  fordi  jeg  var  den 
yngste.  Så  den  dag  da  vi  skulle  hjem,  havde  jeg  ikke  en 
klink  tilbage. 


V;:,,'    ' 


Ikke  forventet  af  dig 

Ikke  forventet  af  dia 

Ikke  forventet  af  dig 

Ikke  forventet  af  dig 

På  vej  til  toget  pralede  vi  alle  med,  hvor  mange 
penge  vores  onkler  og  tanter  havde  givet  os  til  turen. 
Så  spurgte  lærerne  os,  om  vi  havde  nogle  penge  tilbage. 
De  indså,  at  alle  pengene  ikke  kunne  være  gået  til  post- 
kort. Og  så  blev  vi  afsløret. 

Jeg  ved  ikke,  hvorfor  en  af  lærerne  netop  udså  sig 
mig  og  spurgte  mig  personligt,  hvad  jeg  havde  gjort  af 
mine  penge.  Men  inden  jeg  kunne  nå  at  svare,  svarede 
Trees  for  mig  og  sagde,  at  jeg  havde  brugt  dem  alle 
sammen  på  slik.  Jeg  er  sikker  på,  at  min  lærer  alligevel 
havde  gættet  sandheden,  for  jeg  blev  helt  rød  i 
hovedet.  Min  eneste  undskyldning  var,  at  alle  andre 


også  havde  overtrådt  reglen.  Og  så  lød  ordene  fra  min 
lærer:  »Men  det  havde  jeg  ikke  forventet  af  dig.«  Det 
var  ikke  engang  hendes  ord,  der  gjorde  mig  så  ked  af 
det.  Det  var  den  skuffelse,  jeg  anede  i  hendes  stemme. 

Jeg  sad  i  et  hjørne  af  toget  og  lovede  mig  selv,  at  jeg 
fra  nu  af  altid  ville  lytte  til  den  stille,  sagte  stemme  i  mit 
hjerte  og  ikke  lade  mig  lede  af  andre  mennesker  til  at 
gøre  noget,  som  var  forkert.  Det  var  en  lektie,  jeg  altid 
ville  huske. 

Toget  kørte  videre,  og  hjulene  gentog:  »Ikke  forventet 
af  dig,  ikke  forventet  af  dig,  ikke  forventet  af  dig.«  □ 


, 


S     1 


HISTORIER  FRA  DET  NYE  TESTAMENTE 


ELISABETH 
OG  ZAKARIAS 


Zakarias  og  hans  kone  Elisabeth  var  jøder  og  boede  i 
nærheden  af  Jerusalem.  De  adlød  Guds  bud.  De  var 
gamle  og  havde  ikke  nogen  børn.  De  bad  om  et  barn. 

Luk  1:5-7,  13 


Zakarias  var  præst  i  templet.  En  dag  viste  en  engel  ved  navn  Gabriel  sig  for  ham  og  sagde,  at  Gud  ville  velsigne 
Zakarias  og  hans  kone.  Gud  ville  besvare  deres  bønner.  Elisabeth  skulle  føde  en  søn,  som  de  skulle  kalde  Johannes. 

Luk  1:8-13,  19 

Gud  havde  et  hverv,  som  Johannes  skulle  udføre.  Han  skulle  fortælle  folket  om  Jesus  Kristus.  Johannes  skulle  være  en 
retfærdig  Guds  profet. 

Luk  1:15-17 

Zakarias  troede  ikke  på  englen  og  sagde,  at  Elisabeth  var  for  gammel  til  at  få  børn.  Gabriel  sagde,  at  hun  ville  føde  et 
barn,  og  fordi  Zakarias  ikke  troede  på  det,  skulle  han  blive  stum,  indtil  Johannes  var  født. 

Luk  1:18-20 

Maria  og  Josef  boede  i  Nazaret.  De  var  retskafne 
mennesker.  De  elskede  hinanden  og  skulle  giftes. 

Luk  1:26-27 


En  dag  viste  englen  Gabriel  sig  for  Maria.  Han  fortalte  Maria,  at  Gud  elskede  hende  og  ville  velsigne  hende  mere  end 

nogen  anden  kvinde. 

Luk  1:26,  28-30 

Gabriel  fortalte  Maria,  at  hun  skulle  føde  en  søn,  som  hun  skulle  kalde  Jesus.  Han  skulle  være  vor  himmelske  Faders 
Søn  og  alle  retskafne  menneskers  Konge. 

Luk  1:31-33 


Maria  og  Josef  var  endnu  ikke  gift.  Jesu  far  skulle  være  vor  himmelske  Fader.  Maria  sagde,  at  hun  ville  adlyde  vor 
himmelske  Fader  og  blive  mor  til  Jesus. 

Luk  1:34-35,  38;  l  Nephi  11:18-21 

»Følg  mig« 

Præsident  Thomas  S.  Monson 

Førsterådgiver  i  Det  Første  Præsidentskab 


For  længe  siden,  mens  jeg  tjente  som 
biskop,  fik  jeg  at  vide,  at  Mary  Watson, 
som  var  medlem  af  mit  ward,  var 
blevet  indlagt  på  County  Hospital.  Da  jeg  tog 
hen  for  at  besøge  hende,  kom  jeg  ind  i  en  sal 
fyldt  med  så  mange  senge,  at  det  var  svært  at  finde 
hende.  Da  jeg  havde  fundet  hendes  seng  og  var  på  vej 
hen  til  hende,  sagde  jeg:  »Davs,  Mary.« 

Hun  svarede:  »Davs,  biskop.« 

Jeg  lagde  mærke  til,  at  patienten  i  sengen  ved  siden 
af  Mary  Watsons  dækkede  sit  ansigt  med  sengetæppet. 

Jeg  gav  Mary  en  velsignelse,  trykkede  hendes  hånd 
og  sagde  farvel,  men  jeg  kunne  ikke  gå.  Det  var  som  om 
en  usynlig  hånd  hvilede  på  min  skulder,  og  jeg  fornem- 
mede disse  ord  i  min  sjæl:  »Gå  hen  til  den  næste  seng, 
hvor  den  lille  dame  dækkede  sit  ansigt,  da  du  kom  ind.« 
Det  gjorde  jeg  så.  Livet  har  lært  mig  aldrig  at  tilside- 
sætte en  tilskyndelse. 

Jeg  gik  hen  til  den  anden  patients  seng,  prikkede 
hende  blidt  på  skulderen  og  fjernede  forsigtigt 
sengetæppet,  der  dækkede  hendes  ansigt.  Og  hvad 
skuede  mit  øje!  Hun  var  også  medlem  af  mit  ward.  Jeg 
anede  ikke,  at  hun  var  på  hospitalet.  Hun  hed 
Kathleen  McKee.  Da  vi  så  hinanden  i  øjnene,  udbrød 
hun  gennem  tårer:  »Åh,  biskop,  da  du  trådte  ind  ad 
døren,  følte  jeg,  at  du  var  kommet  for  at  besøge  mig 
og  velsigne  mig  som  svar  på  mine  bønner.  Jeg 
glædede  mig  ved  tanken  om,  at  du  vidste,  at  jeg  lå  her. 
Men  da  du  standsede  ved  den  anden  seng,  blev  jeg 
bedrøvet,  og  vidste,  at  du  ikke  var  kommet  for  at 
besøge  mig.« 


Jeg  sagde  til  Kathleen  McKee:  »Det 
betyder  ikke  noget,  at  jeg  ikke  vidste,  at  du 
var  her.  Det,  der  betyder  noget,  er,  at  vor 
himmelske  Fader  vidste  det,  og  at  du  havde 
bedt  om  en  præstedømmevelsignelse.  Det  var 
ham,  der  tilskyndede  mig  til  at  komme  over  til  dig.« 

En  velsignelse  blev  givet,  en  bøn  var  blevet  besvaret. 
Jeg  gav  hende  et  kys  på  panden  og  forlod  hospitalet 
med  en  taknemlighed  i  hjertet  for  Åndens  tilskyndelser. 
Det  var  sidste  gang,  jeg  så  Kathleen  McKee  i  live. 

Gennem  generationerne  har  Jesu  Kristi  budskab  altid 
været  det  samme.  Ved  bredden  af  den  smukke  Galilæa 
Sø  sagde  han  til  Peter  og  Andreas:  »Kom  og  følg  mig« 
(Matt  4:18-19).  Til  Filip  lød  kaldet:  »Følg  mig!«  Qoh 
1:43).  Til  Levi,  som  sad  ved  toldboden  (han  indsamlede 
skatter  for  romerne),  lød  kaldet:  »Følg  mig!«  (Luk 
5:27).  Og  hvis  vi  blot  vil  lytte  efter,  lyder  den  samme 
invitation  også  til  dig  og  mig:  »Følg  mig!«  □ 
Tilpasset  fra  en  tale  ved  oktoberkonferencen  1 996. 

BESØGSLÆRERINDEBUDSKABET 


NÆR  EN  VARIG  KÆRLIGHED 


Præsident  Gordon  B.  Hinckley 
har  sagt,  at  »ægteskabet ...  kan 
være  skrøbeligt.  Det  kræver 
næring  og  stor  indsats«  (»Lad  os 
vandre  i  Herrens  lys«,  Liahona, 
januar  1999,  s.  118). 

»KÆRLIGHED  NÆRES  AF  VENLIGHED« 

Den  indsats,  som  præsident 
Hinckley  taler  om,  omfatter  daglig 
hengivenhed  og  venlighed,  som 
gør  et  almindeligt  forhold  ualminde- 
ligt. Præsident  David  O.  McKay 
(1873-1970)  bemærkede,  at  alt  for 
mange  par  træder  ind  i  »ægteskabet 
og  mener,  at  selve  vielsen  er  afslut- 
ningen på  kurmageriet  i  stedet  for 
begyndelsen  på  et  evigt  kurmageri ... 
Kærlighed  kan  sultes  ihjel,  lige  så 
bogstaveligt  som  den  krop,  der  ikke 
får  næring.  Kærlighed  næres  af 
venlighed  og  hengivenhed«  (Man 
May  Know  for  Himself:  Teachings  of 
President  David  O.  McKay,  red.  Clare 
Middlemiss,  1967,  s.  289). 

Alvorlige  ægteskabelige  problemer 
begynder   ofte   i   det   små.    Små 
ubehøvletheder,  som  man  ikke 
omvender  sig  fra,  kan  blive  til 
flere.   Dårlig  kommunikation 
kan  få  ægtefællerne   til  at 
glide   fra   hinanden.    Uløste 
problemer  kan  eskalere,  så  de 
koger  over  som  vrede 
og  måske  endda  vold. 

Men  ved  at  nære 
kærligheden   i    det 
daglige     kan     den 


daglige  kærlighed  gøres  evig.  En  af  de 
måder,  hvorpå  et  par  kan  nære  deres 
kærlighed,  er  simpelthen  ved  at  sige 
»jeg  elsker  dig«  -  ofte.  En  anden 
måde  er  at  bede  sammen  hver  dag. 
Når  man  beder  med  og  for  hinanden, 
når  man  søger  svar  på  fælles 
problemer,  når  man  stræber  efter  at 
følge  guddommelig  vejledning,  åbner 
mænd  og  hustruer  sig  for  Åndens 
påvirkning.  Og  Ånden  fylder  hjerter 
med  Kristi  rene  kærlighed  (se 
Moroni  7:47-48). 

VORES  FØRSTE  ANSVAR 

Mange  af  de  holdninger  og 
adfærdsmønstre,  som  svækker  ægte- 
skabet, kan  opsummeres  med  et  ord: 
Selviskhed.  Præsident  Hinckley  har 
sagt:  »Jeg  mener,  at  selviskhed  er 
hovedårsagen  til  de  fleste  [opløste 
hjem]  ...  Selviskhed  er  kærlighedens 
modsætning«  (»Hvad  Gud  har  føjet 
sammen«,  Stjernen, 
juli  1991,  s.  73). 
Uselviskhed 
derimod  skaber 
stærke,  kærlige 
forhold.  Flere  år 
før  sin  død  var 
tidligere  rektor 
for     Brigham 


Young  University,  Rex  E.  Lee,  indlagt 
i  fem  måneder  til  behandling  for 
kræft.  Hans  hustru  Janet  sad  ved  hans 
side  næsten  hver  eneste  dag.  Da  han 
»var  så  syg,  at  han  end  ikke  kunne 
læse  sin  yndlingslekture,  sagerne  fra 
højesteret,  læste  Janet  disse  sager  højt 
for  ham,  mens  hun  blidt  gned  hans 
bare  fødder.  I  disse  mange  stunder 
blev  grundlaget  for  deres  kærlighed 
og  deres  hengivenhed  styrket  mere  og 
mere.  Præsident  Lee  sagde,  at  han 
altid  havde  vidst,  at  Janet  elskede 
ham,  men  nu  havde  deres  kærlighed 
fået  en  dybde,  som  de  ellers  ikke 
kunne  have  opnået«  (Bruce  C.  Hafen 
og  Marie  K.  Hafen,  »Bridle  All 
Your  Passions«,  Ensign,  februar  1994, 
s.  17). 

Præsident  Hinckley  har  forsikret 
ægtepar:  »Hvis  I  vil  gøre  det  til 
jeres  første  ansvar  at  sikre  jeres 
partners  lykke  og  velbefindende  og 
underordne  jeres  personlige  bekym- 
ringer dette  større  mål,  så 
vil  I  blive  lykkelige,  og 
jeres  ægteskab  vil  vare 
ved  i  evighed«  (citeret 
i  »Graduates  Receive 
Challenge  from  Prophet«, 
Church  News,  6.  maj 
1995,  s.  11).  □ 


SIDSTE  DAGES  HELLIGE  RØSTER 


Med  taknemlige  hjerter 


D 


et  er  godt  at  takke  Herren,« 
skrev    salmisten.    »Du    har 


glædet  mig  ved  din  gerning,  Herre, 
jeg  jubler  over  dine  hænders  værk« 
(SI  92:2,  5).    W   Hvad  er  det  ved 
taknemlighed,     der    vækker    en 
sådan  glæde?  Hvorfor  bliver  de,  »der 
modtager  alt  med  taknemlighed  ...  herlig- 
gjort« (L&P  78:19)?  Er  det,  fordi  hjerter,  der 


»blandt     de     ædleste     dyder«     (»En 

taknemlig  indstilling«,  liahona,  maj 

2000,  s.  4).  Taknemlighedens  ånd 

lader  os  rette   opmærksomheden 

mod  himlen,  skønt  vi  kæmper  med 

jordiske   udfordringer.   Den   sætter 

alle  vore  oplevelser  -  gode  som  dårlige 

-  i  deres  rette  perspektiv.     W     Som  de 

følgende  udtryk  for  taknemlighed  viser,  så  elsker 


blødgøres  af  taknemlighed,  er  ydmyge  hjerter  -  hjerter,  vor  himmelske  Fader  og  hans  Søn,  Jesus  Kristus,  os 

som  er  lydhøre  over  for  Åndens  hvisken  og  helligende  uendelig  højt  og  er  ivrige   efter  at  velsigne   os,   især 

kræfter?  W  Præsident  Thomas  S.  Monson,  førsterådgiver  med  evangeliets  gave.  Må  vi  modtage  deres  gaver  med 

i  Det  Første  Præsidentskab,  har  sagt:  Taknemlighed  er  taknemlige  hjerter. 

Taknemlighed  på  en 
regnvejrsdag 

Julieta  Arevyan  de  Alvarez 

Det  regnede  og  blæste  og  var  lige 
sådan  en  dag  her  i  Mexico, 
hvor  jeg  helst  ville  blive  hjemme  og 
tilbringe  tiden  med  mine  fire  børn. 
Jeg  sad  og  læste  et  eksemplar  af 
Liahona  (spansk),  da  jeg  følte 
Helligåndens  varme  minde  mig  om, 
hvilket  velsignet  liv  jeg  havde  levet. 


Tårerne  trillede  ned  ad  mine  kinder, 
mens  jeg  tænkte  over  det. 

Jeg  var  knap  fyldt  17,  da  to  missi- 
onærer bankede  på  vores  dør.  Min 
mor  var  lige  blevet  skilt  og  havde 
fem  børn.  På  det  tidspunkt  aner- 
kendte jeg  kun  det,  der  kunne  ses 
eller  røres  eller  bevises  logisk.  Så  da 
min  mor  lukkede  ældsterne  ind,  blev 
jeg  vred.  Jeg  lyttede  til  deres  under- 
visning, men  holdt  mig  uden  for.  Alle 

i  familien,  undtagen  jeg,  besluttede 
sig  for  at  blive  døbt. 

En  aften  kom  ælds terne  hjem  til 
os.  Ældste  Alvarez  talte  til  mig  i  en 
tone,  som  jeg  aldrig  havde  hørt  før: 
»Vi  har  fortalt  dig  alt,  hvad  du 
behøver  at  vide  og  har  opfordret  dig 
til  at  ændre  dit  liv.  Nu  kommer  vi  i 
Jesu  Kristi  navn  og  beder  dig  om  at 
knæle  for  den  Gud,  hvis  eksistens  du 
benægter,  og  spørge  ham,  om  det, 
som  vi  har  fortalt  dig,  er  sandt.  Tager 
du  imod  vores  udfordring,  eller  er  du 
bange?« 

Bange?  Det  ord  fandtes  ikke  i  mit 
ordforråd.  Jeg  kunne  ride  og  jage  så 
godt  som  nogen  mand.  Jeg  ville 
have  taget  en  klapperslange  om 
halsen,  hvis  nogen  havde  udfordret 
mig  til  det. 


»Jeg  tager  imod  udfordringen,« 
sagde  jeg. 

Det  var  svært  at  sove  den  nat.  Jeg 
blev  ved  med  at  tænke  på  den  udfor- 
dring, som  jeg  havde  taget  imod: 
Hvorfor  havde  jeg  gjort  det?  Hvordan 
skulle  jeg  bøje  mig  for  et  usynligt  væsen? 
Sandheden  var,  at  jeg  var  bange. 

Næste  dag  ventede  jeg,  indtil  alle 
havde  forladt  huset,  før  jeg  begav 
mig  op  på  toppen  af  bygningen. 
Der  knælede  jeg  og  begyndte: 
»Himmelske  Fader  ...  «  Så  stoppede 
jeg  op.  Der  blæste  en  kraftig  vind,  og 
jeg  følte  mig  noget  sårbar.  Min  sanser 
opfattede   hver  eneste   lyd,   og  jeg 


turde  ikke  åbne  øjnene.  Jeg  følte  mig 
helt  alene. 

Pludselig  følte  jeg  mig  beskyttet, 
og  jeg  fik  mod  til  at  fortsætte.  Jeg  bad 
om  at  få  at  vide,  om  Gud  eksisterede. 
Jeg  bad  om  forståelse.  Jeg  bad  om  at 
føle  en  vished.  Og  inden  jeg  vidste  af 
det,  græd  jeg  og  bad  om  tilgivelse, 
fordi  jeg  havde  tvivlet.  Jeg  følte  en 
brænden  i  mit  hjerte  og  vidste  uden 
tvivl,  at  Gud  eksisterede,  og  at  Jesu 
Kristi  Kirke  af  Sidste  Dages  Hellige 
var  hans  Kirke.  Da  jeg  rejste  mig,  så 

jeg,  at  jeg  havde  grus  presset  ind  i 
knæene,  og  jeg  blev  klar  over,  at  jeg 
havde  bedt  i  lang  tid. 

Hvor  må  min  himmelske  Fader 
nære  stor  kærlighed  til  mig,  ja,  til  os 
alle  sammen!  Ikke  alene  gav  han  mig 
sit  evangelium,  han  gav  mig  også  en 
retfærdig  mand  til  at  hjælpe  mig  med 
at  nyde  alle  dets  fordele.  Nogle  af  mit 
livs  største  velsignelser  er  de  løfter, 
som  min  mand  og  jeg  modtog,  da  vi 
blev  beseglet  til  hinanden  i  templet. 

Mit  liv  er  ikke  lettere  end  andres. 
Til  tider  har  min  familie  savnet  livets 
fornødenheder.  Men  så  længe  vi  har 
Herren  som  vores  partner,  er  ingen 
problemer  for  store.  Til  tider  forstår 
vi  ikke  hans  hensigter,  og  så  må  vi 
bare  stole  på  ham.  Jeg  er  evigt 
taknemlig  for  hans  kærlighed. 

Bussen  var  forsinket 

Thierry  Damoiseau, 
fortalt  til  Paul  Conners 

De  fleste  dage  kom  min  bus  til 
tiden,  men  en  dag,  den  11. 
oktober  1993,  var  den  forsinket.  Jeg 
studerede  ved  universitetet  i  Caen  i 
Frankrig,  og  jeg  skulle  hen  til  en  fore- 
læsning. Da  jeg  så  mig  omkring, 
opdagede  jeg,  at  jeg  ikke  var  den 
eneste,  der  ventede  på  bussen.  Jeg 
lagde  mærke  til  to  unge  mænd,  som 
stod  i  nærheden.  De  så  anderledes 
ud.  Hver  af  dem  bar  et  navneskilt. 
Hvem  var  de?  De  var  tydeligvis  ikke 


gymnasieelever.  Men  da  jeg  var 
optaget  af  at  nå  hen  til  skolen  i  tide, 
gik  mine  tanker  snart  tilbage  til  den 
forsinkede  bus. 

Men  pludselig  hørte  jeg  en 
stemme  bag  mig:  »Må  jeg  stille  dig  et 
spørgsmål?« 

Jeg  vendte  mig  og  så  ind  i  øjnene 
på  en  af  de  unge  mænd.  Han  talte 
fransk  med  en  usædvanlig  accent. 
»Tror  du  på  Gud?«  spurgte  han. 

Jeg  var  overrasket  og  tøvede  med 
at  svare.  Jeg  havde  stillet  mig  selv  det 
spørgsmål  mange  gange.  Jeg  havde 
endelig  besluttet,  at  jeg  var  ateist.  Der 
var  ingen  grund  til  at  blive  ved  med  at 
tale  med  disse  unge  mænd,  men  der 
var  noget  ved  deres  fremtræden,  som 
var  usædvanlig,  at  jeg  fik  lyst  til  at 
fortsætte  vores  samtale.  De  udstrå- 
lede en  følelse  af  fred  og  mærkelig 
nok  en  overvældende  kærlighed  og 
intelligens.  Deres  navneskilte  viste,  at 
de  var  missionærer  fra  Jesu  Kristi 
Kirke  af  Sidste  Dages  Hellige. 

Vi  snakkede  alle  tre  i  omkring  ti 
minutter.  Jeg  kendte  intet  til  deres 
kirke,  og  jeg  blev  forbavset,  da  de 
sagde,  at  de  var  parat  til  at  lære  mig 
alt,  hvad  jeg  havde  brug  for  at  vide 
om  Gud,  deriblandt  også  formålet 
med  livet.  Inden  min  bus  kom,  15 
minutter  forsinket,  lavede  vi  en 
aftale  om  at  mødes. 

I  løbet  af  undervisningen  præsen- 
terede    de     to    ældster    mig    for 


Mormons  Bog:  Endnu  et  vidne  om 
Jesus  Kristus,  og  de  fortalte  mig  om 
det  gengivne  evangelium.  Lidt  efter 
lidt  lærte  jeg  evangeliets  principper 
at  kende,  og  jeg  troede  på,  at  de  var 
sande. 

Hele  mit  liv  begyndte  at  ændre  sig. 
Mine  forældre  var  de  første,  der 
bemærkede  forandringen.  Kommuni- 
kationen med  min  familie  blev 
bedre,  og  mit  forhold  til  andre  var 
gladere.  Jeg  havde  lettere  ved  at  få 
nye  venner.  Jeg  gik  i  kirke  og  mødte 
ikke  noget  hykleri  der,  kun  udtryk  for 
kærlighed  og  imødekommenhed, 
som  jeg  aldrig  før  havde  oplevet. 
Medlemmerne  syntes  at  vide,  hvad 
der  var  sandt,  og  hvad  der  var  falsk. 
Det  var  et  sted  med  vidunderlige 
muligheder. 

Men  inden  jeg  blev  medlem  af 
Kirken,  ville  jeg  være  helt  sikker  på, 
at  jeg  gjorde  det  rigtige.  Jeg  gav  mig 
god  tid  til  at  bestemme  mig. 
Missionærernes  undervisning  hjalp 
mig  til  at  indse,  at  jeg  ikke  begik  en 
fejltagelse,  men  at  jeg  faktisk  havde 
fundet  sandheden.  Jeg  blev  døbt  den 
24.  juli  1994. 

Det  var  den  bedste  beslutning,  jeg 
nogensinde  har  truffet.  Siden  da  har 
jeg  nydt  evangeliets  velsignelser  og 
fællesskabet  med  nogle  vidunderlige 
søskende  i  wardet.  Jeg  har  modtaget 
præstedømmet.  Jeg  har  undervist  i 
søndagsskolen    og    medvirket    til 

andres  omvendelse.  Livet  har  fået  ny 
mening. 

Takket  være  ældsterne  fandt  jeg 
svarene  på  mine  spørgsmål  og  løsnin- 
gerne på  mine  problemer.  Mødet 
med  dem  var  det  heldigste  møde  i 
mit  liv.  Når  folk  spørger  mig, 
hvordan  jeg  blev  medlem  af  Kirken, 
smiler  jeg  og  siger:  »Bussen  var 
forsinket,  heldigvis!« 

Indre  fred 

Garry  R  Fabros 

Det  var  i  april  1992,  og 
det      var      sommer      i 
Filippinerne.    Vores   familie 
holdt  ferie   ved   stranden  i 
Bagac  på  Bataanhalvøen.  Så 
snart  vi  nåede  frem,  styrtede^ 
min  søskende  ned  til  stranden 
og    sprang    i    havet.    Mine 
forældre     kiggede     efter    en 
hytte,  de  kunne  leje. 

Jeg,    der    sidder    i    kørestol, 
ventede  i  skyggen  af  nogle  kokos- 
palmer og  nød  den  kølige  brise, 
der  kælede  for  min  hud.  jeg  trak 
vejret  dybt  og  mærkede  et  smil 
brede  sig  på  mit  ansigt.  Jeg  vendte 
mit  blik   mod   det   tilsyneladende 
uendelige  hav  og  så  på  solen,  der 
strålede   på   himlen   som   en   stor 
ildkugle. 

Nede  på  stranden  nød  folk  det 
varme  sand,  man  kunne  høre  deres 
latter  selv  på  afstand.  Ude  i  vandet 

var  de  badende  i  gang  med  alle 
mulige  aktiviteter.  Jeg  så  mine 
mindre  brødre  øve  deres  svømmetag. 
Et  andet  sted  var  nogle  unge  i  færd 
med  at  stå  på  jetski  eller  sejle  med 
vandcykler. 

Jeg  tænkte:  Hvor  er  de  mennesker 
heldige,  at  de  har  frihed  til  fuldt  ud  at 
nyde  jordens  skønhed! 

Og  så  skyllede  en  bølge  af  selvmed- 
lidenhed ind  over  mig.  Jeg  havde  ikke 
samme  mulighed.  Jeg  må  tilbringe 
hele  mit  liv  i  en  kørestol.  Jeg  følte  mig 
meget  trist  til  mode.  Det  føltes,  som 
om  en  reel  kraft  søgte  at  knuse  min  tro 
på  min  himmelske  Fader. 

Jeg  begyndte  at  bede.  Jeg  bad  af 
hele  min  sjæls  styrke  for  at  denne 
triste  følelse  måtte  forsvinde.  Nogle 
ord,  som  jeg  havde  læst  i  Bibelen, 
dukkede  op  i  mine  tanker.  En  skøn 
dag  ude  i  fremtiden  skulle,  stod  der: 
»  ...  blindes  øjne  åbnes  og  døves  ører 
lukkes  op;  da  springer  den  halte  som 
hjorten,  den  stummes  tunge  bryder 
ud  i  jubel«  (Es  35:5-6).  En  velkendt 
længsel  vældede  op  i  mig.  Det  er  mit 
inderligste  ønske  at  komme  til  at  gå, 
men  det  ligger  uden  for  mine  evner. 

Jeg  blev  rykket  ud  af  mine  tanker 
af  nogle  små  børns  latter.  De  var 
optændt  af  eventyrlyst,  mens  de 
gennemsøgte  det  våde  sand  efter 
muslingeskaller.  Pludselig  opmun- 
tredes min  ånd,  og  en  fred  fyldte  mit 
hjerte.  En  dag  vil  jeg  kunne  gå.  En 


dag  skal  jeg  »springe  som  en  hjort«. 
Men  indtil  da  afholder  mit  fysiske 
handicap  mig  ikke  fra  at  lade  mine 
sanser  fryde  sig  over  jordens  skønhed, 
glæde  mig  over  mine  velsignelser  og 
prise  Herren  for  dem.  Jeg  bøjede  mit 
hoved  og  takkede  stille  Gud  for  de 
privilegier,  som  jeg  nyder. 

På  grund  af  blot  et 
menneske 

George  Sobrecarey  Liwagon 

Jeg  var  13  år  gammel,  da  jeg 
så  fuldtidsmissionærerne  første 
gang.  Jeg  boede  ikke  hjemme  hos 
familien  på  det  tidspunkt,  fordi  jeg 
gik  i  skole  i  en  anden  by  på 
Filippinerne.  En  dag  da  jeg  kørte 
med  bussen,  fik  jeg  øje  på  to  nydeligt 
klædte  unge  mænd,  som  sad  i 
nærheden  af  mig.  Jeg  vidste  ikke, 
hvem  de  var,  men  jeg  var  imponeret 
af  det,  som  jeg  antog  for  at  være 
deres  uniformer.  Af  en  eller  anden 
årsag  fik  jeg  også  lyst  til  at  bære  den. 

Flere  måneder  senere,  da  jeg  var 
hjemme  på  besøg,  så  jeg  min  far  læse 
i  en  bog.  Jeg  blev  nysgerrig,  og  det 
gjorde  min  mor  også. 

»Hvad  er  det  for  en  bog?«  spurgte 
hun. 

»Mormons  Bog:  Endnu  et  vidne 
om  Jesus  Kristus,«  svarede  han  og 


tilføjede:  »En  af  vores  naboer  gav 
mig  den  og  opfordrede  mig  til  at 
læse  den.« 

To  uger  senere  besøgte  to  unge 
mænd  vores  hjem  og  præsenterede 
sig  som  missionærer  fra  Jesu  Kristi 
Kirke  af  Sidste  Dages  Hellige.  De  så 
ud  til  oprigtigt  at  interessere  sig  for 
min  far.  Den  følgende  dag  begyndte 
de  at  undervise  ham  i  evangeliet. 

Da  jeg  boede  langt  fra  hjemmet, 
fik  jeg  ikke  mulighed  for  at  tale  med 
missionærerne.  Men  en  måned 
senere  fik  jeg  at  vide,  at  min  far  var 
blevet  døbt.  Han  sendte  mig  et  brev 
og  bad  mig  om  at  komme  hjem,  så 
hele  hans  familie  kunne  høre  om  den 
sande  Kirke.  Min  mor  støttede 
helhjertet  min  fars  ønske. 

Og  sådan  gik  det  til,  at  missio- 
nærerne kom  for  at  undervise  os  alle. 
Vi  blev  døbt  den  19.  november  1988. 
Det  var  den  mest  vidunderlige  dag  i 
mit  liv. 

Omkring  et  år  efter  at  min  far  var 
blevet  døbt,  blev  han  meget  syg.  En 
tidlig  søndag  morgen  kaldte  han  min 
mor,  mine  brødre,  mine  søstre  og  mig 
hen  til  sin  seng.  Da  så  han  på  mig  og 
sagde:  »Min  dreng,  jeg  håber,  at  du 
vil  tjene  på  en  mission.«  Da  han 
havde  sagt  de  ord,  døde  han. 


Min  fars  sidste  ord  gjorde  så 
dybt  indtryk  på  mig,  at  jeg  siden 
bar  fuldtidsmissionærens  »uniform«. 
Jeg  tjente  i  Quezon  City  Missionen  i 
Filippinerne. 

Jeg  er  taknemlig  for  min  fars 
eksempel,  og  jeg  er  taknemlig  for 
det  menneske,  som  holdt  nok  af 
ham  til  at  give  ham  et  eksemplar  af 
Mormons  Bog.  □ 


FARLIGT     , 
SPØRGSMÅL 


Hvorfor  ikke  røre  bare  lidt  ved  den  varme  plade  på  et  komfur? 
Det  lyder  som  et  enkelt  spørgsmål. 


Brad  Wilcox 

vorfor  ikke  bare  lidt?«  Det  var  det 
spørgsmål,  som  David  stillede,  efter  at  hans 
seminarlærer  havde  afsluttet  en  lektion  om 
at  beskytte  sig  mod  synd  ved  at  holde  sine  pagter. 

»Jeg  taler  jo  ikke  om  at  gøre  noget  alvorligt,«  fort- 
satte David.  »Jeg  vil  bare  vide,  hvorfor  jeg  ikke  kan 
tage  en  slurk  øl  -  bare  for  at  smage  det  og  se,  hvordan 
det  er.  Hvorfor  ikke  bare  en  cigaret  eller  en  nat  med  en 
pige,  så  mine  venner  vil  holde  op  med  at  plage  mig?« 

Inden  læreren  overhovedet  kunne  begynde  at  give  de 
sædvanlige  svar,  gættede  David  på,  hvad  han  ville  sige, 
og  udbrød:  »Og  lad  være  med  at  sige,  at  spiritus  dræber 
hjerneceller,  og  at  cigaretter  giver  kræft.  Og  sig  heller 
ikke  noget  om  AIDS.«  Han  ville  ikke  høre  »skræmme- 
historierne«. David  fortsatte:  »Jeg  kender  mænd,  der 
har  røget  og  drukket,  og  de  er  biskopper  i  dag.« 

Det  var  sandt.  David  kendte  mange  mennesker, 
som  havde  omvendt  sig  og  fået  tilgivelse  for  deres 
synder.  »Så,«  han  så  sin  lærer  lige  i  øjnene  og  gentog 
sit  oprindelige  spørgsmål,  »hvorfor  ikke  bare  lidt?« 

Nu  nikkede  næsten  alle  de  andre  unge  i  lokalet  og 
sagde:  »Ja,  hvorfor  ikke?«  Seminarlæreren  vidste,  at 
han  måtte  sige  noget,  og  det  i  en  fart.  Han  sank  en 
klump,  bad  en  stille  bøn  og  begyndte:  »Ingen  af  os  er 
fuldkomne.  Vi  synder  alle  og  har  brug  for  omvendelse. 
Det  ved  vi.  Men  se  sådan  på  det:  Er  Helligånden  ikke 
et  medlem  af  Guddommen?« 


»Jo,«  svarede  David,  »men  hvad  har  det 
med  sagen  at  gøre?« 

Læreren  forklarede:  »I  skriften  får  vi  at  vide, 
at  Anden  ikke  altid  vil  strides  med  os«  (se  1  Mos 
6:3;  Ether  15:19;  L&P  1:33). 

Der  var  stille  i  lokalet.  Selv  om  de  allerede  havde 
udholdt  en  lektion  den  dag,  sad  David  og  hans  venner 
og  lyttede  til  læreren:  »Den  øjeblikkelige  konsekvens 

o 

af  synd  er,  at  Anden  trækker  sig  bort.  Så  en  cigaret 
giver  måske  ikke  kræft,  men  det  er  nok  til  at  jage 

o 

Anden  bort.  En  flaske  øl  gør  dig  måske  ikke  til  alko- 

o 

holiker  eller  hjemløs,  men  det  er  nok  til  at  få  Anden 
til  at  trække  sig  bort.  Og  det  samme  gælder  sex  før 
ægteskabet.« 

De   fleste  af  eleverne  i  klassen  var  nu 
enige  med  læreren,  men  David  var  stadig 
ikke  helt  overbevist.  Han  sagde:  »Godt, 
så  Anden  trækker  sig  tilbage.  Og  hvad 
sa?« 

Timen   var  forbi.   Eleverne   skulle   i 
skole.  »Lad  os  fortsætte  diskussionen  i 
morgen,«  sagde  læreren,  og  det  gjorde 
de.    De    næste    par    dage    studerede 

o 

klassen    Andens    frugter.    Det,    som 
David  ikke  havde  overvejet  var,  at  når 

o 

vi  mister  Anden,  så  mister  vi  automa- 
tisk en  række  andre  ting  også. 


■i, 

\ 


SIKKERHED 

Mens  ældste  David  O.  McKay  (1873-1970)  tjente  som 
medlem  af  De  Tolv  Apostles  Kvorum,  sammenlignede 
han  vores  vandring  gennem  livet  med  et  lille  barns 
vandring  sammen  med  sin  far  gennem  en  travl  og  skræm- 
mende by.  Så  længe  barnet  holder  sin  far  i  hånden,  er  han 
i  sikkerhed.  Men  i  det  øjeblik  barnet  lader  sig  distrahere 
af  mængdens  larm  og  river  sig  løs  fra  sin  fars  hånd,  er  han 
i  fare  (Conference  Report,  oktober  1928,  s.  36-37). 


FÆLLESSKAB 

Profeten  Mormon  beskriver  den  tomhed  og 
ensomhed,  der  greb  hans  folk,  da  de  ikke  længere  var 
værdige  til  at  have  Ånden  hos  sig.  Han  skrev:  »  ...  vi  var 
overladt  til  os  selv«  (Mormon  2:26).  En  ung  kvinde  sagde 
det  på  denne  måde:  »Når  jeg  mister  Ånden,  føler  jeg  mig 
helt  alene.  Selv  når  jeg  er  omgivet  af  mennesker,  føler  jeg 
mig  alene.« 


»Hvis  man  holder  sig  på 
Herrens  side  af  linjen,  er  man 
under  hans  indflydelse.« 


UDSNIT  AF  KRISTUS  OG  DEN  RIGE  UNGE 
MAND,  AF  HEINRICH  HOFMANN 


INDSIGT 

Præsident  George  Albert  Smiths  (1870-1951)  bed- 
stefar lærte  ham  en  vigtig  lektie:  »Der  er  en  veldefineret 
skillelinje  mellem  Herrens  territorium  og  djævelens.  Hvis 
man  vil  holde  sig  på  Herrens  side  af  linjen,  er  man  under 
hans  indflydelse  og  har  intet  ønske  om  at  gøre  noget 
forkert;  men  hvis  man  bevæger  sig  bare  en  tomme  ind  på 
djævelens  territorium,  så  er  man  i  fristerens  magt,  og  hvis 
han  har  heldet  med  sig,  vil  man  ikke  være  i  stand  til  at 
tænke  sig  ordentligt  om,  for  man  vil  have  mistet  Herrens 
Ånd«  (citeret  i  Sharing  the  Gospel  with  Others,  red. 
Preston  Nibley,  1948,  s.  42-43). 

Når  et  ungt  menneske  siger  til  sin  biskop:  »Nu  har  jeg 
gokket  i  det,  så  der  er  ingen  grund  til  at  fortsætte«  eller 
»Gud  kan  ikke  elske  mig,  nu  hvor  jeg  har  syndet«  eller 
»Jeg  er  uværdig  til  at  bede«,  så  er  det  helt  klart,  at  de  har 
mistet  indsigten. 

STYRKE 

Mormon  sagde  om  sit  folk:  »  ...  Herrens  ånd  ...  boede 
[ikke]  i  os;  derfor  var  vi  blevet  lige  så  svage  som  vore 
brødre«  (Mormon  2:26).  En  ung  mand  sagde:  »Jeg  har 
opdaget,  at  når  jeg  synder,  svækkes  min  evne  til  at 
modstå  fristelser.  Jeg  kan  ikke  nægte  mig  selv  noget,  og 
åndeligt  føler  jeg  mig  som  en  lille  svækling.« 

FRED 

Da   jeg   voksede   op,    citerede    min   mor   altid 
Abraham  Lincoln,  som  sagde:  »Når  jeg  gør  noget 
godt,  føler  jeg  mig  godt  tilpas.  Når  jeg  ikke  gør 
noget  godt,  føler  jeg  mig  ikke  godt  tilpas« 
(citeret  i  Richard  Evans'  Quote  Book,  1971, 
s.  207).  I  Til  gavn  og  styrke  for  de  unge  kan 
vi  læse:  »Man  kan  ikke  gøre  noget  forkert 
og  have  det  godt«  (s.  3).  Det  er  interes- 
sant så  ofte  disse  vendinger  dukker  op  i  mit 
sind,  mens  jeg  prøver  at  bevare  den  indre  samvit- 
tighedsfred, som  loves  i  Mormons  Bog  (se  Mosiah  4:3). 

GLÆDE 

De,  der  synder,  hævder  at  have  meget  af  det,  de  kalder 
sjov  eller  fornøjelse,  men  de  nyder  ikke  rigtig  glæde  eller 


lykke.  Skrifterne  siger  ikke,  at  ugudelighed  aldrig  har 
været  fornøjelse  eller  sjov.  De  siger:  »Ugudelighed  har 
aldrig  været  lykke«  (Alma  41:10).  Jeg  holder  meget  af 
Romerne  14:17,  hvor  vi  kan  læse:  »For  Guds  rige  er  ikke 
mad  og  drikke,  men  retfærdighed  og  fred  og  glæde  i 
Helligånden.« 

TID 

Jeg  modtog  et  brev  fra  en  missionær,  som  næsten  ikke 
havde  fået  lov  til  at  tage  på  mission  på  grund  af  nogle 
alvorlige  problemer,  han  havde  rodet  sig  ud  i  som 
teenager.  Han  skrev:  »Mit  største  problem  er  ikke  engang 
de  synder,  jeg  begik,  selv  om  de  var  slemme  nok.  Nej, 
mere  end  noget  andet  fortryder  jeg  den  tid,  jeg  har  spildt. 
Jeg  føler  mig  så  langt  bagefter.  Jeg  ved,  at  jeg  gennem 
forsoningen  er  blevet  tilgivet  for  mine  synder,  men  der  er 
en  ting,  som  selv  ikke  Jesus  kan  give  mig  tilbage,  og  det 
er  den  tid,  jeg  har  spildt.« 

Min  bror  Roger  fortalte  sine  seminarelever:  »Vi  har  hver 
især  fået  en  lommefuld  tid,  som  vi  kan  bruge,  som  vi  har 
lyst  til.  Vi  bruger  det,  vi  har  lyst  til.  Vi  spilder  det,  vi  har  lyst 
til.  Men  vi  kan  aldrig  fa  så  meget  som  en  dag  tilbage.«  Den 
onde  er  snu  og  bedragerisk.  Han  har  overbevist  mange  om, 
at  der  ikke  findes  nogen  himmel.  Han  har  overbevist 
andre  om,  at  der  ikke  er  noget  helvede.  Men  vi  er  ikke 
bedre  stillet  end  nogen  af  dem,  hvis  vi  apatisk  lader  Satan 
overbevise  os  om,  at  der  ikke  er  noget  hastværk. 

Seminarklassen  var  glad  for,  at  David  havde  spurgt: 
»Hvorfor  ikke  bare  lidt?«  I  løbet  af  deres  samtaler  var 
David  og  hans  kammerater  nået  frem  til  nogle  vigtige 
konklusioner.  En  elev  opsummerede  det  på  denne  måde: 
»Hvorfor  ikke  bare  synde  lidt?  Tja,  hvorfor  ikke  bare  røre 
lidt  ved  den  varme  plade  på  et  komfur?  Selvfølgelig  heles 
såret  igen,  men  ikke  uden  en  masse  unødvendig  smerte 
og  lidelse.« 

På  samme  måde  kan  de,  der  vælger  at  synde,  bare  en 
lille  smule,  omvende  sig  og  blive  fuldstændig  tilgivet. 
Men  de  vælger  at  undvære  Helligånden  i  et  stykke  tid  og 
lide  følgerne  af  det,  den  smerte  og  lidelse,  som  følger  med 
tabet  af  sikkerhed,  fællesskab,  indsigt,  styrke,  fred,  glæde 
og  tid.  □ 

Don  L  Searle 

FOTO:  FORFATTEREN 

Historie  og  traditioner  har  længe  knyttet  Spanien  til 
dets  fortid,  men  i  dag  har  de  sidste  dages  hellige 
her  fået  øjnene  op  for  en  strålende  fremtid. 

ilaza  de  Espana  i  hjertet  af  Madrid  domineres  af  et 
højt,   imponerende   monument   over  Spaniens 
tabte  storhed.  Men  monumentet  virker  lille  i 
sammenligning  med  de  endnu  højere  glas-  og  ståltårne  på 

Til  højre:  Alfredo  Galera  fra  Alcalå  de 
Henares  1 .  Ward.  Yderst  til  højre; 
Familien  Herraiz  fra  Barcelona  3. 
Ward.  Baggrund:  Palacio  de 
Montjuich  i  Barcelona. 

tre  sider  af  parken.  Og  på  toppen  af  dem  vrimler  det  med 
tv-antenner  og  telekommunikationsudstyr. 

Den  stille,  hvidkalkede  spanske  landsby,  som  du 
måske  ser  for  dit  indre  øje,  glitrer  stadig  på  bjergsiden  i 
eftermiddagssolen.  Men  chaufførerne  i  de  tyske  biler  og 
store  svenske  lastvogne  ude  på  autopista'en  en  kilometer 
derfra  skænker  den  knap  et  blik. 

Og  i  dag  kunne  Don  Quixotes  store  vindmøller  måske 
være  de  utallige  højteknologiske  vindmøller  -  som  er  en 
del  af  et  elektricitetsprojekt  -  der  strækker  sig  langs 
bjergtoppene  over  Algeciras  på  Spaniens  sydkyst. 

Det  er  ikke  det  Spanien,  der  beskrives  i  historiebøgerne. 
Det  er  et  land,  der  er  parat  til  at  være  en  betydelig 


drivkraft  i  det  økonomiske  fællesskab,  et  land,  der  ikke 
længere  domineres  af  en  stor  religion  eller  politisk  magt,  et 
land,  hvor  man  har  bevæget  sig  langt  ud  af  frihedens  sti. 
For  langt,  siger  nogle.  Spanierne  kæmper  nu  med  de 
samme  moralske  og  åndelige  udfordringer,  som  er  almin- 
delige i  andre  moderne  nationer. 

Spanien  er  også  et  land,  hvor  Kirken  kommer 
ud  af  mørket  på  grund  af  medlemmernes  styrke  og 
eksempel. 

Religionsfriheden  var  ikke  omfattet  af  loven  før  1967. 
Jesu  Kristi  Kirke  af  Sidste  Dages  Hellige  blev  officielt 
anerkendt  i  oktober  det  følgende  år.  Og  landet  blev 
indviet  til  missionering  i  maj  1969  af  ældste  Marion  G. 
Romney  (1897-1988),  som  dengang  var  medlem  af  De 
Tolv  Apostles  Kvorum. 

Herover,  indsat:  Templet  i  Madrid  blev  indviet 
i  marts  1 999.  Herover  til  højre:  Biskop  José 
Anta  og  hans  hustru  Maria  Carmen  fra 
Sevilla  1.  Ward.  Baggrund:  Sevilla  hæver  sig 
over  de  stille  vande  i  Guadalquivir-floden. 


Til  at  begynde  med  voksede  Kirken  langsomt,  og  de 
tidlige  omvendte  følte  ofte  et  stort  pres  fra  omgivelserne 
til  at  opgive  deres  nye  tro.  Men  væksten  har  været 
konstant,  og  i  dag  er  der  omkring  30.000  sidste  dages 
hellige  i  Spanien. 

Et  tegn  på  Kirkens  vækst  er  det  tempel,  der  blev 
indviet  i  Madrid  i  marts  1999.  Tempelområdet  omfatter 
et  stavscenter,  missionærskole,  slægtshistorisk  center  og 
herberg  for  tempelmissionærer  og  gæster. 

En  anden  milepæl  for  væksten  i  Spanien  var 
Tabernakelkorets  besøg  i  1998.  Korets  optræden  -  især  i 
det  historiske  El  Escorial-kloster  -  vakte  megen  opmærk- 
somhed og  skabte  større  muligheder  for  at  forkynde 
evangeliet,  da  koncerterne  blev  sendt  i  fjernsynet. 

Skønt  Kirkens  medlemmer  ikke  længere  er  en  usynlig 
skare  eller  blot  en  fodnote  i  det  spanske  sociologiske  land- 
skab, så  forbløffer  de  stadig  mange  mennesker.  Det  mest 
almindelige  spørgsmål,  som  de  spanske  medlemmer  hører, 
når  andre  finder  ud  af,  at  de  er  sidste  dages  hellige,  er: 
»Hvordan  adskiller  jeres  kirke  sig  fra  den  katolske  kirke?« 
Det  er  en  velkendt  målestok.  I  dag  kan  nyheden  om,  at  en 


af  ens  kære  eller  venner  har  sluttet  sig  til  Kirken,  nok 
vække  reaktioner,  der  strækker  sig  fra  nysgerrighed  til 
ligegyldighed,  men  folks  dåb  vækker  sjældent  den  bekym- 
ring, som  det  gjorde  for  to  årtier  siden. 

FRA  UDSTØDTE  TIL  EKSEMPLER 

I  midten  af  halvfjerdserne,  da  familien  Jiménez  fra 
Cådiz  blev  medlemmer  af  Kirken,  vendte  folk  sig  mod 
dem.  Deres  lille  søn  blev  bortvist  fra  den  børnehave,  som 
han  gik  i.  Kunderne  i  deres  skomageri  holdt  gradvist  op 
med  at  frekventere  dem.  De  overlevede  til  dels,  fordi  de 
havde  fulgt  præsident  Spencer  W  Kimballs  (1895-1985) 
råd  om  at  opbygge  et  forråd,  efter  at  have  hørt  ham  tale 
ved  en  konference  i  Europa  i  1976.  Men  de  måtte  kæmpe. 

Det  går  bedre  nu.  Herren  har  velsignet  dem  med  nye, 
mere  pålidelige  kunder,  siger  Enrique  Jiménez,  og  de 
oplever  nu,  at  naboer  og  bekendte  spørger,  hvordan  de 
kan  få  det,  der  gør  dem  til  sådan  en  enestående  familie. 

Familien  Jiménez  er  stor  efter  nutidig  spansk  målestok 
-  otte  børn.  Det  er  mere  almindeligt  med  familier  med  to 
eller  tre  børn.  Omkostningerne  ved  at  forsørge  en  familie 
er  store,  og  gennemsnitsfamilien  bor  i  en  piso  -  en 
lejlighed  med  to  eller  tre  værelser  i  en  boligblok.  Familien 
Jiménez  har  to  piso  er  i  en  bygning  i  en  af  de  snævre, 
snoede  brostensbelagte  gader  i  det  gamle  Cådiz. 

I  familien  Jiménez'  stue  står  en  specielt  fremstillet 
bordplade  gemt  af  vejen,  indtil  spisetid,  hvor  den  fast- 
gøres på  et  mindre  bord,  så  hele  familien  kan  sidde  og 
spise  aftensmad  sammen.  Andre  spørger  Margarita 
Jiménez,  hvordan  hun  og  hendes  mand  kan  forsørge 
sådan  en  stor  familie.  Hun  svarer,  at  Herren  velsigner 
dem  ved  at  opfylde  deres  behov  og  hjælpe  hende  med  at 
forvalte  det,  som  de  nu  engang  har,  på  en  god  måde. 

Deres  udfordringer  er  ikke  forsvundet,  siger  Enrique, 
men  deres  evne  til  at  tackle  dem  er  blevet  større.  »Herren 
har  prøvet  mig  mange  gange,  men  han  har  altid  gjort  det 
muligt  for  mig  at  bestå  prøven.«  Enrique  virker  i  dag  som 
førsterådgiver  i  biskoprådet  i  Cådiz  1.  Ward  i  Cådiz  Stav,  og 
hans  kone  er  rådgiver  i  hjælpeforeningspræsidentskabet. 

Igennem  årene  har  de  vist  vejen  ved  at  tjene,  så  alle  deres 
børn  er  aktive  i  Kirken,  og  tre  sønner  har  været  på  mission. 

FRA  BARNSBEN 

Sidste  dages  hellige  forældre  i  Spanien  forstår  den 
evige  værdi,  som  evangeliet  har  for  deres  børn. 

Ferran  Sil  vestre,  der  er  andenrådgiver  i  Hospitalet 
Stav  i  Spanien,  og  hans  hustru  Pilar  gør  deres  bedste  for 
at  lære  deres  børn  evangeliets  principper,  mens  de  er 
små.  De  hører  til  Vilafranca  Gren,  der  ligger  små  80  km 
fra  den  nærmeste  by  med  en  kirkeenhed.  De  ved,  at 
deres  børn  (hvoraf  den  ældste  nu  er  seks  år)  vokser  op 
omgivet  af  mennesker,  hvis  standarder  er  anderledes,  og 
hvis  syn  på  livet  nok  er  overskygget  af  verdslige  betragt- 
ninger. Pilar  siger,  at  hun  føler  sig  noget  isoleret  fra  andre 
kvinder,  fordi  hun  har  valgt  at  være  hjemme  hos  sine 
børn,  i  stedet  for  at  arbejde  uden  for  hjemmet  for  at 
forsørge  familien.  Men  når  naboerne  spørger,  hvorfor 


hun  har  truffet  det  valg,  eller  hvorfor  familien 

Silvestre  ikke  drikker  eller  ryger,  så  ser  Pilar  en  mulighed 

for  at  forklare  de  åndelige  årsager  til  deres  livsstil. 

Pilar  mener,  at  man  skal  undervise  børn  i  evangeliets 
principper  så  tidligt  som  muligt,  og  det  er  en  holdning, 
der  deles  af  andre  SDH-forældre,  som  f.eks.  Luis  Angel 
de  Benito  fra  Madrid  5.  Ward  i  Madrids  Vest  Stav.  »Vi  må 
følge  den  lære,  som  Joseph  Smith  belærte  om,  nemlig  at 
undervise  dem  i  de  rette  principper,  så  de  kan  styre  sig 
selv,«  siger  han.  »Det  er  nødvendigt  både  at  belære  dem 
om  principperne  og  give  dem  mulighed  for  at  føle 
Herrens  Ånd  i  hjemmet.« 

Luis  Angel  og  hans  hustru  Rosa  er  musikere  -  pianist 
og  cellist.  De  underviser  på  universitetet  i  Madrid  og 
optræder  nogle  gange  sammen  til  koncerter.  Indtil  nu  har 
de  kunne  arrangere  deres  undervisning  sådan,  at  en  af 
dem  altid  er  hjemme  hos  deres  børn.  Trods  modstanden 

blev  de  begge  medlemmer  af  Kirken,  da  de  var 
sidst  i  teenagealderen,  og  de  er  fast  besluttet  på,  at  deres 
børn  skal  have  deres  fulde  støtte,  mens  de  arbejder  på  at 
lære  evangeliets  principper  at  kende.  »Vi  vil  gerne  være 
vores  børns  venner,  men  dog  forældre  før  venner,«  siger 
Luis  Angel. 

Rosa  giver  udtryk  for  taknemlighed  over  den  måde, 
hvorpå  evangeliet  skaber  »enighed  mellem  min  mand  og 
mig  og  familien«.  Hun  har  set  alt  for  mange  familier,  hvor 
faderen  er  dybt  engageret  i  interesser  uden  for  hjemmet 
og  derfor  ikke  har  tid  til  familien;  og  som  følge  deraf  er 
forældrene  ikke  forenede  i  deres  indsats.  Evangeliet,  siger 
hun,  kan  hjælpe  med  at  overvinde  den  machismo  og 


Herover,  indsat:  På  et  tidspunkt  besad  familien 
Rodriguez,  som  omfatter  Guillermo  og  Milagros 
Rodriguez,  i  midten,  og  deres  børn  og  svigerbørn, 
1 5  forskellige  stillinger  i  Cådiz  Stav  i  Spanien  eller  i  en 
af  dens  enheder.  Deres  tjeneste  styrkes  af  erfaringer 
fra  de  seks  af  dem,  der  er  hjemvendte  missionærer. 
Herover  til  venstre:  Marisa  Rosado  fra  Madrid. 
Baggrund:  Plaza  de  Espana  i  Sevilla. 

andre  traditioner,  som  holder  nogle  familier  tilbage,  og 
det  kan  styrke  de  familier,  hvor  børnene  kun  har  adlydt 
deres  far  af  pligt  eller  frygt. 

Maria  Carmen  Anta,  der  er  præsidentinde  i  Unge 
Piger  i  Sevilla  1.  Ward  i  Sevilla  Stav,  siger,  at  styrken  i 
evangeliet  er  en  gave,  som  de  unge  mennesker  kan 
modtage  gennem  deres  forældres  eller  ungdomslederes 
eksempel. 

Hendes  mand  José  er  biskop  i  deres  ward.  »Problemet 
her  i  Spanien  er,  at  der  er  få  unge,«  siger  han.  Det  er 
svært  for  unge  sidste  dages  hellige  at  hente  styrke  hos 
hinanden,  når  de  bor  så  isoleret,  siger  han,  så  han  og 
hans  hustru  arrangerer  sommetider  aktiviteter  i  deres 
eget  hjem  og  inviterer  ikke  alene  de  unge  fra  deres  eget 
ward,  men  også  andre  fra  staven. 

HOLD  MÅLET  FOR  ØJE 

Det  er  let  at  se  værdien  af  konstant  evangelisk  under- 
visning fra  barndommen  op  til  teenageårene,  når  man 
betragter  de  unge  medlemmer. 

»Mine  mål  er  meget  klare,«  siger  den  19-årige  Erik 
Lara  fra  Barcelona  1.  Ward  i  Barcelona  Stav.  »Jeg  vil  på 
mission,  gøre  skolen  færdig  og  stifte  familie.«  Erik,  der  er 
opvokset  i  Kirken,  siger,  at  livet  slet  ikke  er  så  enkelt  for 
mange  af  hans  venner,  der,  fordi  de  ikke  har  nogle  stærke 
forbilleder,  ikke  ser  nogen  grund  til  at  stifte  familie  og 
ikke  har  noget  andet  formål  i  livet  end  at  more  sig. 
Mange  unge  mennesker  driver  bare  omkring,  siger  han. 
Han  fortæller  sine  venner  om  evangeliets  principper,  når 
han  kan,  skønt  de  ofte  viger  tilbage  fra  at  lære  mere,  når 
de  indser,  at  det  kræver  lydighed  af  dem. 

Verdens  filosofier  indgyder  de  unge  mange  falske  ideer, 
siger  Juani  Parra,  som,  skønt  hun  selv  er  ung,  har  haft 
flere  lederstillinger  i  Hjælpe  foreningen,  Primary  og  Unge 
Piger  i  San  Fernando  Ward  i  Cådiz  Stav.  Ligesom  andre 
ungdomsledere  siger  hun,  at  de  unge,  der  ikke  har  haft 
evangeliets  indflydelse  i  deres  liv,  ofte  ler  ad  tanken  om 
at  holde  sig  kyske,  fordi  de  siger,  at  det  er  latterligt  eller 
umuligt  og  unaturligt  at  efterleve  en  sådan  standard. 


Nogle  bliver  vrede  over  tanken  om  kyskhed.  I  de  sidste  to 
årtier,  hvor  den  ideologiske  frihed  er  vokset  i  Spanien, 
bliver  den  seksuelle  frihed  ofte  betragtet  på  linje  med 
grundlæggende  friheder  såsom  ytrings-  og  trosfrihed,  så 
nogle  betragter  begrebet  kyskhed  -  og  andre  standarder, 
der  kræver  selvbeherskelse  —  som  et  angreb  på  den 
personlige  frihed. 

Presset  på  de  unge  for  at  være  som  flertallet  kan  være 
stærkt,  siger  Juanis  22-årige  svoger,  Jorge  Parra,  der  for 
nylig  er  vendt  hjem  fra  sin  mission  i  Anaheim  Missionen 
i  Californien.  Han  deltog  ikke  i  sin  egen  dimission  på 
skolen,  mindes  han,  fordi  nogle  af  hans  klassekamme- 
rater havde  truet  med  at  holde  ham  og  tvinge  ham  til  at 
drikke  spiritus.  Heldigvis  er  presset  normalt  ikke  så  hårdt 
på  alle  de  sidste  dages  hellige  unge,  som  gør  det  klart,  at 
de  holder  fast  på  deres  standarder,  men  der  er  altid  en 
følelse  af  at  være  udenfor  i  forhold  til  nogle. 

DEL  FREDEN 

Den  følelse  af  at  være  uden  for  er  ikke  begrænset  til 
teenageårene.  Maria  Rosado  fra  Madrid  5.  Ward  i 
Madrid  Vest  Stav  underviser  i  organisk  kemi  pa  et 
katolsk  universitet.  Hun  siger,  at  det  sociale  liv  kan  være 
»lidt  vanskeligt«  for  en,  der  efterlever  evangeliets  stan- 
darder, og  som  enlig  kvinde  er  det  ikke  let  at  finde  unge 
mænd,  der  har  en  mening  og  et  mål  med  deres  liv.  Men 
hun  er  ikke  ensom.  »Kirken  har  ikke  isoleret  mig  fra 
andre  mennesker,  i  stedet  har  det  ført  mig  sammen  med 
en  bestemt  type  mennesker,«  siger  hun. 

Der  er  nogle,  der  pænt  fortæller  hende,  at  hun  er 
»konservativ«  på  grund  af  sin  tro.  Det  påvirker  hende 
ikke  til  at  ændre  sig.  »Det  er  ikke  altid  let  at  være  medlem 
af  Kirken,  men  det  er  nu  engang  essensen  af  mit  liv,«  siger 
hun.  »Evangeliet  giver  mig  fred,  når  jeg  har  brug  for  fred, 
og  det  giver  mig  styrke,  når  jeg  har  brug  for  styrke.« 

Medlemmerne  prøver  at  dele  den  fred  og  styrke  med 
deres  naboer.  I  San  Fernando  har  Rogelio  og  Olaya  Parra, 
Jorges  forældre,  delt  evangeliet  med  andre  i  årtier  nu. 
Deres   s  tavspræsident   siger,    at  flere    end    100   lokale 

Herover,  indsat:  Alma  Maria 
Rodriguez  fra  Hospitalet  Stav  i         ^ 
Spanien.  Herover  til  højre:  Enrique 
Jiménez  fra  Cådiz  1.  Ward  på 
arbejde  i  sit  skomagerværksted. 
Baggrund:  Plaza  de  Espana  i 
Sevilla. 

medlemmer  er  kommet  ind  i  Kirken  takket  være  kontakt 
med  dette  par. 

Rogelio  mindes,  at  da  de  blev  døbt  i  1972,  »sagde  min 
far,  at  jeg  var  gal.«  Olaya  siger,  at  hendes  familie  også  var 
rystet,  men:  »Jeg  er  ikke  påvirket  af,  hvad  andre  mener, 
hvis  jeg  ved,  at  det  er  rigtigt.« 

Olaya  griner,  da  hun  mindes,  at  kort  efter  deres  dåb 
»blev  jeg  præsidentinde  for  Primary,  og  jeg  anede  ikke, 
hvad  Primary  var.  Jeg  var  helt  fortabt.«  Men  hun  lærte 
det  hurtigt.  Hun  har  nu  undervist  og  haft  ledende  stil- 
linger i  alle  hjælpeorganisationerne,  og  hendes  mand  har 
haft  en  lang  række  ledende  stillinger.  I  dag  er  han  stavs- 
patriark  og  virker  som  tempelbesegler. 

I  de  tidlige  dage  afholdt  familien  Parra  missionærmøder 
i  San  Fernando  for  mange  af  de  første  omvendte  i  området. 
Og  præcis  sådan  skal  det  også  være,  siger  tidligere 
missionspræsident  Faustino  Lopez  fra  Alcalå  de  Henares 
2.  Ward  i  Madrids  Øst  Stav.  Han  virkede  som  præsident 
for  Malaga  Missionen  i  Spanien  og  var  den  første  spanier, 
der  præsiderede  over  en  mission  i  sit  hjemland. 
»Medlemmerne  er  de  eneste,  der  kan  åbne  visse  døre,« 
siger  han.  Kirken  har  et  godt  ry  blandt  dem,  der  kender  den 
fra  deres  venner.  Men  uden  medlemmernes  hjælp  har 
missionærerne  tit  svært  ved  at  finde  folk,  de  kan  undervise. 


Herover;  Familien  Vinas  fra  Algeciras,  datteren  Ana,  til 
venstre,  José,  Mari  Carmen  og  datteren  Patricia.  Herover 
til  venstre;  Udsigt  over  Sevilla  fra  Triana-broen. 

Hvad  afholder  folk  fra  at  lytte?  Velstand  er  en  vigtig 
faktor,  siger  bror  Lopez. 

Jorge  Parra,  den  hjemvendte  missionær  fra  San 
Fernando,  er  enig.  Det  var  lettere  at  undervise  folk  af 
spansk  afstamning  i  USA,  mindes  han,  fordi  de  levede 
ofte  under  kummerlige  forhold.  Men  mange  mennesker  i 
hans  hjemland,  der  lever  forholdsvis  rigt  og  godt,  synes 
ikke  at  have  det  store  behov  for  Gud  eller  organiseret 
religion. 

VINGÅRDEN  UDVIDES 

En  stor  procentdel  af  de  dåb,  man  oplever  i  Spanien  i 
dag,  finder  sted  blandt  sydamerikanere,  der  er  kommet  til 
Europa  for  at  finde  arbejde.  Sydamerikanske  indvandrere, 

STATISTIK 

Medlemmer:  30.000 

Stave:  Barcelona,  Cådiz,  Elche,  Hospitalet, 
Madrid  Øst,  Madrid  Vest  og  Sevilla 
Missioner:  Barcelona,  Bilbao,  Las  Palmas 
(De  Kanariske  Øer),  Madrid  og  Malaga 
Tempel:  Beliggende  i  Moratalaz,  en  forstad  til 
Madrid.  Indviet  19.-21.  marts  1999.  Det  betjener 
medlemmer  fra  Spanien,  Portugal  og  Sydfrankrig. 


som  har  været  medlemmer  af  Kirken  i  mange  år,  er  stærke 
medlemmer  i  mange  menigheder  i  de  spanske  storbyer.  Et 
eksempel  er  familien  Zacarias  i  Madrid,  som  oprindelig 
kommer  fra  Peru. 

Orlando  og  Esperanza  Zacarias  har  tre  voksne  døtre  - 
Rocio,  Gabriela  og  Alice  -  og  en  søn,  José,  som  bor 
hjemme,  og  de  har  også  en  niece,  Jenny  Castro,  boende. 
Familiens  lange  erfaring  med  Kirken,  før  de  kom  til 
Spanien,  har  været  en  stor  fordel  for  dem,  nar  de  har 
virket  i  wards-  og  stavskaldelser. 

Orlando,  der  er  revisor,  kom  alene  til  Spanien  for  at 
finde  arbejde;  og  derefter  hentede  han  sin  familie  over.  Alle 
fire  unge  kvinder  arbejder  og  studerer  samtidig  hovedsage- 
ligt europæiske  sprog  for  at  gøre  sig  mere  egnet  til  et  godt 
arbejde.  Der  er  hård  konkurrence  på  arbejdsmarkedet. 

Som  et  eksempel  på  Kirkens  styrke  i  Spanien  giver 
nogle  medlemmer  udtryk  for  deres  tro  på  følgende  måde: 

Pepita  Mompo  fra  Sabadell  Ward  i  Hospitalet  Stav  var 
uden  tvivl  et  af  de  første  medlemmer  i  Spanien.  Hun  blev 
døbt  i  1964  under  et  besøg  hos  slægtninge  i  Brasilien. 
Hun  har  virket  i  en  lang  række  kaldelser  i  Primary  og 
Hjælpeforeningen,  siden  pionerdagene  i  Kirken  i 
Barcelona.  Hun  siger:  »Enhver  kaldelse  har  sine  velsig- 
nelser. Man  lærer  noget  af  hver  eneste  kaldelse.« 

Jesus  Galvån  fra  Jerez  Ward  i  Cådiz  Stav  opfordrer 
medlemmerne  til  at  engagere  sig  mere  i  lokalsamfundet. 
Han  siger:  »Vi  må  vise  Herren,  at  vi  vil  tage  os  af  vores 
brødre  og  søstre,  og  så  vil  Herren  gøre  sin  del.« 


Alicia  Blasco  og  hendes  mand  og  deres  børn  bor  langt 
uden  for  Madrid,  men  de  udholder  de  regelmæssige  lange 
rejser  ind  til  Kirkens  møder,  fordi  evangeliet  mere  end 
noget  andet  kan  tilbyde  »en  fremtid  for  vores  børn,«  siger 
Alicia.  Da  familien  bor  isoleret  fra  andre  sidste  dages 
hellige,  afholder  søster  Blasco  trofast  seminarklasse  med 
deres  datter  hver  dag. 

Brødrene  Manolo  og  José  Vinas  fra  Algeciras,  der 
begge  er  tidligere  grenspræsidenter,  taler  begejstret  om 
genaktiveringsprogr ammet  og  muligheder  for  at  missio- 
nere. Kan  deres  lille  gren  med  dens  blandede  etniske 
medlemskab  og  mange  gennemrejsende  medlemmer  i 
havnebyen  og  feriestedet  ved  Gibraltar  virkelig  vokse? 
»Selvfølgelig,«  siger  Manolo  begejstret. 

STYRK  RØDDERNE 

Mens  det  nye  tempel  i  Madrid  er  et  meget  synligt 
symbol  på  Kirkens  tilstedeværelse  i  Spanien,  er  det  også 
et  åndeligt  anker  for  de  sidste  dages  hellige.  Der  er  sket  en 
stigning  i  personlig  forberedelse  og  slægtsforskning,  nu 
hvor  medlemmerne  forbereder  sig  på  at  udføre  tempelor- 
dinancer  for  deres  forfædre  og  for  sig  selv.  Mange,  der 
betragter  templet  som  en  åndelig  port  til  evigheden,  føler 
sikkert  det  samme  som  Rocio  Yagiie  fra  Madrid  1.  Ward  i 
Madrid  Vest  Stav,  som  siger:  »Templet  er  Herrens  hus.  Når 
jeg  besøger  det,  kommer  jeg  der  for  at  føle  hans  Ånd.« 

Arturo  Torres  fra  Madrid,  der  har  været  medlem  siden 
1971,  siger,  at  han  har  set  Spanien  bevæge  sig  fra  at  være 
et  religiøst  land  til  at  være  et  land  af  skeptikere.  Men 
denne  skepsis  kan  overvindes,  hvis  sidste  dages  hellige  vil 
tale  med  deres  familie  og  venner.  Kirken  har  nu  fået  en 
ny,  mere  spansk  fremtoning  på  grund  af  templet, 
bemærker  han. 

»Hvis  vi  alle  vil  udvise  større  tro  og  yde  en  større 
indsats,  så  kan  situationen  ændre  sig.«  Denne  forudsi- 
gelse er  ikke  en  logisk  konklusion,  siger  han,  fordi  der  er 
så  udbredt  skepsis  omkring  religion.  Men  »jeg  ser  med 
troens  øjne,  og  troens  øjne  siger  mig,  at  vi  får  mange  flere 
medlemmer.«  □ 

Jeg  er  ikke  helt  sikkert  på,  hvorfor  jeg  kom  væk  fra 
Kirken.  Måske  var  det,  fordi  jeg  voksede  op  i  de  viltre 
60ere  og  tog  aktivt  del  i  tidens  mærkesager.  Måske 
var  det,  fordi  jeg  lagde  lidt  afstand  til  familien.  Men  hvad 
grunden  end  var,  så  holdt  jeg  op  med  at  gå  i  kirke,  og  i 
mange  år  var  jeg  mindre  aktiv. 

Jeg  gik  på  universitetet  i  Idaho,  da  en  ung  indiansk 
kvinde  kom  hen  til  mig  og  sagde:  »Jeg  ved,  at  du  er 
medlem  af  min  kirke.  Vil  du  med  mig  i  kirke?« 

Jeg  var  rystet,  for  at  sige  det  mildt.  Jeg  levede  ikke, 
som  sidste  dages  hellige  bør  leve.  Hvordan  vidste  hun,  at 
jeg  var  medlem? 

»Ja,«  svarede  jeg.  Så  Rosemary  og  jeg  gik  til  nadver- 
møde  sammen,  og  fra  da  af  udvikledes  vores  venskab. 

Lige  inden  sommerferien  inviterede  Rosemary  mig  til 
at  tilbringe  sommeren  hos  hendes  familie  i  Alaska.  Da  jeg 
ikke  havde  nogen  faste  planer  for  sommeren,  og  da  jeg 
havde  lyst  til  lidt  spænding,  sagde  jeg  ja  tak. 

Jeg  var  ikke  sikker  på,  hvad  jeg  skulle  vente,  da  flyet 
landede  på  en  smaragdgrøn  ø  med  høje  tinder,  der  var 
hyllet  i  tåge.  Vi  blev  mødt  af  Rosemarys  tre  brødre,  som 
kom  i  en  gammel  pickup.  Da  vi  bumlede  ind  til  byen  på 
øens  eneste  asfalterede  vej,  indså  jeg  pludselig,  at  jeg  var 
kommet  til  et  helt  specielt  sted. 

Jeg  lærte  meget  den  sommer.  Jeg  lærte  at  afskælle  en 
fisk  på  laksefabrikken.  Jeg  lærte  at  respektere  de  gamle 
indianske  skikke  og  kulturen.  Jeg  lærte  at  elske  havet, 
mens  jeg  udforskede  de  barske,  klippefyldte,  øde  strande. 

Men  mest  af  alt  blev  mit  hjerte  blødgjort  med  hensyn 
til  Kirken,  da  jeg  blev  modtaget  af  fremmede,  som  var 
ligeglade  med,  hvordan  jeg  så  ud,  men  holdt  af  den,  jeg 
var  indvendig. 

Grenen  på  den  lille  ø  mødtes  på  en  forladt 
Kystvagtbase  fra  anden  verdenskrig.  Da  en  håndfuld 
indianske  hellige  samledes  en  søndag  morgen,  blev  jeg 

forbavset  over  at  opdage,  at  Kirken  her 

var  nøjagtig  som  den,  jeg  havde 

kendt  som  barn.  Jeg  følte  mig  tryg, 

og  jeg  indså,  at  jeg  selv  her,  langt 

hjemmefra,  kunne  tilbede,  sådan  som 

jeg  havde  lært  det.  Jeg  erfarede,  at  uanset  hvor  man  tager 

hen  i  verden,  så  er  evangeliet  altid  det  samme,  og  Kirken 

er  for  alle,  uanset  kultur  eller  baggrund. 

Mit  ophold  på  øen  forandrede  mig  for  stedse.  Da  det 
var  tid  at  vende  tilbage  til  skolen,  forstod  jeg,  at  jeg  havde 
fået  ny  indsigt  i  livets  mening.  Mit  hjerte  var  blevet  rørt, 
og  skønt  jeg  ikke  indså  det  på  det  tidspunkt,  var  jeg 
begyndt  på  min  lange  vej  tilbage  til  fuld  aktivitet. 

Flere  år  senere,  da  jeg  var  blevet  gift,  kiggede  jeg  min 
førstefødte  i  øjnene  og  vidste,  at  jeg  måtte  tage  det  næste 
skridt  mod  fuld  deltagelse  i  det  evangelium,  som  havde 
lært  mig,  at  forældre  kan  være  sammen  med  deres  børn 
for  evigt.  Min  mand,  der  endnu  ikke  var  aktivt  medlem, 
forstod  og  støttede  min  beslutning  om  at  vende  tilbage  til 
Kirken.  Jeg  blev  endelig  helt  aktiv  igen,  og  det  har  givet 
mig  et  dybere  forhold  til  min  himmelske  Fader  og  en 
større  påskønnelse  af  Mormons  Bog. 

Lige  siden  jeg  viede  mit  liv  til  Frelseren,  er  jeg  blevet 
rigt  velsignet.  Det  sidste  skridt  af  den  rejse,  som  begyndte 
for  længe  siden  på  en  lille  smaragdgrøn  ø,  kom  da  jeg  tog 
til  templet  og  fik  del  i  den  ånd,  som  hersker  der.  Nu  hvor 
evangeliet  igen  er  en  del  af  mit  liv,  har  jeg  genoptaget 
kontakten  med  min  familie,  og  min  kærlighed  til  min  arv 
er  øget.  Mit  vidnesbyrd  om  en  himmelsk  Fader,  der 
elsker,  tilgiver  og  velsigner  os,  er  vokset. 

Med  tiden  mistede  Rosemary  og  jeg  kontakten  med 
hinanden.  Men  i  stille  stunder  går  mine  tanker  stadig 
tilbage  til  den  vidunderlige  sommer,  hvor  en  kær  ven  og 
en  lille  gruppe  hellige  på  en  smuk  ø  var  med  til  at  vække 
min  erindring  om  mine  evangeliske  rødder.  □ 

Jeg  var  ikke  sikker  på,  hvad  jeg  skulle  vente, 

da  flyet  landede  på  en  smaragdgrøn  ø  med  høje 

tinder,  der  var  hyllet  i  tåge,  men  jeg  indså  hurtigt, 

at  jeg  var  kommet  til  et  helt  specielt  sted. 


KAN  JEG  HJÆLPE? 

Har  du  venner  eller 
familiemedlemmer,   som  er 
tynget  af  store  byrder,  som  fx 
en   af  deres   kæres  dødsfald   eller   alvorlige 
sygdom?  Her  er  nogle  måder,  hvorpå  du  kan  støtte  dem, 
mens  de  kæmper  med  deres  udfordringer. 

1.  Lyt.  Tilskynd  dem  til  at  give  udtryk  for  deres 
følelser.  Lad  dem  vide,  at  det  er  helt  i  orden  at  græde  og 
føle  sig  bedrøvede,  forvirrede  og  bange,  når  man  er  hårdt 
presset. 

2.  Involvér  familiens  medlemmer.  Foreslå  dem  til  at 
bede  og  arbejde  med  deres  familie,  så  de  kan  løse 
problemet. 

3.  Lad  være  med  at  dømme.  Udtalelser  som  »Hvis  du 
bare  havde  ...  «  eller  »Jeg  sagde  jo,  at  det  ville  gå  sådan, 
hvis  ...  «  får  dem  bare  til  at  føle  sig  endnu  dårligere 
tilpas.  Hjælp  dem  til  at  indse,  at  de  ikke  kan  bebrejde  sig 
selv  ting,  som  ligger  uden  for  deres  kontrol,  og  at  det 
ikke  er  en  straf.  Hvis  de  selv  er  ansvarlige  for  deres 
problem,  så  motivér  dem  til  at  lægge  fortiden  bag  sig  ved 
at  omvende  sig.  Omvendelse  vil  gøre  det  muligt  for  dem 
at  tilgive  sig  selv. 


4-    Motivér    dem    til    at 

fortsætte  deres  daglige  virke  eller  giv 

dem  en  meningsfyldt  opgave.  Måske 

mm  føler  de  sig  forvirrede  og  hjælpeløse. 

Hvis  de  kan  udrette  noget  fornuftigt,  vil  de 

føle  sig  bedre  i  stand  til  at  løse  problemet. 

5.  Tilbring  tid  sammen.  Vis  dine  venner  eller 
familiemedlemmer,  at  du  holder  af  dem,  ved 
at  give  dig  tid  til  dem.  Bed  sammen  med  dem  og  for  dem. 

6.  Hjælp  dem  med  at  få  en  åndelig  synsvinkel.  Hjælp  dem 
til  at  se  formålet  med  livets  prøvelser  og  lidelser.  Indgyd 
dem  en  følelse  af  håb. 

7.  Brug  Kirkens  ressourcer.  Kirken  kan  tilbyde  åndelig 
og  følelsesmæssig  støtte  fra  ledere  i  præstedømmet  og 
Hjælpe  foreningen,  timelig  hjælp  gennem  wardets  eller 
grenens  velfærdskomité  og  støtte  fra  hjemmelærere  og 
besøgslærerinder. 

Sørg  for  ikke  at  svigte  dem,  hvis  problemer  fortsætter 
efter,  at  »nyhedens  interesse«  har  lagt  sig.  En  enke  eller 
enkemand  har  ofte  lige  så  meget  brug  for  støtte  et  halvt 
år  efter  deres  ægtefælles  begravelse,  som  de  havde  lige 
efter  dødsfaldet.  -Kirkens  Velfærdsafdeling  □ 

Dette  er  Jesu  Kristi  Kirke.  Det  er  hans  kirke.  Han  er  vores 
forbillede,  vores  Forløser.  Vi  har  fået  befaling  om  at  være 
>ligesom  han  er<  (1  Joh  3:7).  Han  underviste  børn.  Han  befalede 
sine  disciple  i  Jerusalem:  >Lad  de  små  børn  være;  I  må  ikke  hindre 
dem  i  at  komme  til  mig,  for  Himmeriget  er  deres<  (Matt  19:14).« 
Se  præsident  Boyd  K.  Packer,  »Undervis  børnene«,  side  14. 

